title: Ruotsin akatemia

text: Huhtikuussa 2018 kuusi akatemian jäsentä erosi akatemiasta kuukauden sisällä, heidän joukossaan akatemian sihteeri Sara Danius. Akatemia ajautui kriisiin ja sen päätöksenteko uhkasi halvaantua. Taustalla oli syksyllä 2017 tapahtunut paljastus, jossa selvisi akatemian jäsenen puolison vuosikausia harjoittama seksuaalinen häirintä. Tukholman käräjäoikeus tuomitsi Jean-Claude Arnaultin lokakuussa 2018 kahdeksi vuodeksi vankeuteen raiskauksesta. Vuoden 2018 Nobelin kirjallisuuspalkinto jaetaan vasta 2019. Lokakuussa 2018 akatemian jäseniksi valittiin juristi Eric Runesson ja kirjailija Jila Mossaed ja akatemiasta tuli jälleen toimintakykyinen.


title: LPMud

text: LPMud (usein pelkkä LP) on eräs MUD-pelien tyyppi. Ensimmäisen LPMud-tyyppisen pelin kehitti Lars Pensjö Chalmersin teknillisessä korkeakoulussa Göteborgissa, Ruotsissa vuonna 1989.


title: LPMud

text: LPMudien keskeinen piirre on, että ne pohjaavat "driver"-ohjelmaan, joka toimii virtuaalikoneena LPC-ohjelmointikielellä kirjoitetuille ohjelmille. Driver huolehtii verkkoliikenteestä ja virtuaalikoneen ajamisesta, kun taas LPC-ohjelmat hoitavat kaiken peliin liittyvän toiminnallisuuden. LPC on C-kieleen pohjautuva kieli, mutta siinä on tiettyjä toiminnallisia parannuksia (kuten parempi tuki merkkijonoille) ja se on myös täysin oliopohjainen. Periaatteessa samalla periaatteella voi aivan yhtä hyvin luoda jotain muuta kuin MUDeja; esimerkiksi joitain talker-järjestelmiä on luotu LPMud-pohjan päälle.


title: LPMud

text: LPMud on pelkkä yhteinen nimi teknologialle. Erilaisia drivereitä on runsaasti, ja samoin niiden päälle rakennettuja MUD-kirjastoja (ns. "mudlibejä"), jotka toteuttavat suurimman osan pelijärjestelmistä, ja joiden päälle ja joita laajentamalla voidaan helposti rakentaa yksilöllinen MUD.


title: LPMud

text: Alkuperäiseen Lars Pensjön koodiin pohjaavat ja jotkin puhtaalta pöydältä kirjoitetut järjestelmät ovat vapaasti levitettävissä ja muokattavissa lähdekoodeineen, mutta eivät kuitenkaan ole avointa lähdekoodia: niiden käyttö kaupallisten järjestelmien rakentamiseen on kielletty. Jotkin MUD-kirjastot ovat kuitenkin avointa lähdekoodia.


title: FN HP-DA

text: FN HP-DA on belgialaisen Fabrique Nationale de Herstalin valmistama kaksitoiminen itselataava pistooli. FN merkintä tarkoittaa valmistajaa, Fabrique Nationalea, HP mallia High Power ja DA kaksitoimista eli Double Actionia.


title: FN HP-DA

text: FN HP-DA toimii lyhytrekyyliperiaatteella ja sen lukitusmekanismi on tavanomainen Browning-tyyppinen; piippu lukittuu luistiin kahdella hylsynpoistoaukon edessä olevalla lukitusolakkeella. Aseen kaliiperi on 9x19 mm Parabellum/Luger ja sen lipaskapasiteetti on 14 patruunaa.


title: FN HP-DA

text: Suomen puolustusvoimat käyttää asetta palveluspistoolinaan uudempien Glock-pistoolien rinnalla nimikkeillä 9.00 PIST 80 ja 9.00 PIST 80-91.


title: Brooke Logan

text: Brooke Logan Forrester (aikaisemmin Chambers, Jones ja Marone) on kuvitteellinen hahmo amerikkalaisessa iltapäiväsaippuassa Kauniit ja rohkeat. Hahmo on ollut mukana sarjassa aivan alusta, vuodesta 1987 lähtien. Hahmoa on näytellyt koko tämän ajan Katherine Kelly Lang.


title: Brooke Logan

text: Brooke Logan kasvoi San Fernando Valleyssa lähellä Los Angelesia äitinsä Bethin ja sisariensa Stephen "Storm" Jr:n, Donnan ja Katien kanssa, Brooken isä Stephen oli hylännyt perheen lasten ollessa vielä hyvin nuoria, mutta on palannut Los Angelesiin parantaakseen suhdettaan tyttäreensä. Brooke on ollut nuoresta tytöstä lähtien rakastunut rikkaaseen playboyhin, Ridge Forresteriin. Brooke tapasi viimein Ridgen ollessaan mukana pitopalvelussa Forrestereiden järjestämissä juhlissa. Siitä lähtien pari on/off-suhde on ollut yksi sarjan keskeisimpiä aiheita. Lisäksi Brooke on BeLieF -rypyttömyysaineen keksijä.


title: Brooke Logan

text: Brooke on tunnettu naisena joka seuraa sydäntään mitä ikinä se hänelle kertookaan. Se on taas luonut runsaasti ongelmia hänen ja muiden välille. Brooke on ollut naimisissa Eric Forresterin (Ridgen isän) kanssa kahdesti, Thornen (Ridgen veljen), ja Ridgen kanssa peräti seitsemän kertaa. Lisäksi Brooke on ollut naimisissa Ridgen veljen ja tyttärensä entisen aviomiehen Nickin kanssa. Hänellä on myös lapsi suhteesta entisen vävynsä Deaconin kanssa. Yhteensä Brookella on neljä lasta, Rick (Ericin kanssa), Bridget (Ericin kanssa), Hope (Deaconin kanssa) ja R.J (Ridgen kanssa). Hedelmöityslaboratoriossa tehdyn virheen takia Brooke on myös Nickin ja Taylorin lapsen Jackin biologinen äiti. Koska Brookella on ollut niin sekavat suhteet Forresterien perheeseen, ovat Brooke ja perheen matriarkka Stephanie todella pahoja vihollisia keskenään. Brooken hahmo kuuluukin yhdeksi saippuahistorian eniten avioliitoissa olleisiin hahmoihin.


title: Brooke Logan

text: Siitä lähtien kun Brooke tapasi Ridgen, on hahmojen suhde ollut ongelmallinen. Ridgellä on aina ollut silmää myös muille naisille, kuten edesmenneelle Caroline Spencerille ja psykiatri Dr. Taylor Hayesille. Brooke on usein tuntenut että Ridge on hänen kohtalonsa ja on ollut valmis tekemään melkein mitä vaan pitääkseen miehen itsellään. Hän kuitenkin purki kerran kihlauksensa Ridgen kanssa miehen lyötyä Brooken poikaa, Rickiä. Ridgellä ja Brookella on yksi lapsi, R.J.


title: Brooke Logan

text: Billillä ja Brookella oli seksisuhde kun Bill oli vielä naimisissa Brooken siskon Katien kanssa.


title: Brooke Logan

text: Kun Ridge jätti Brooken Carolinen takia, alkoi Brooke tavata naimisissa olevaa Eric Forresteria. Joka oli Stephanien aviomies ja Ridgen isä. Hän tuli raskaaksi Ericille ja sai pojan Eric Jr:n (Rick). Eric otti eron Stephaniesta ja meni naimisiin Brooken kanssa. Brooke rakasti kuitenkin yhä Ericin poikaa Ridgeä. Brooke tuli raskaaksi jälleen synnyttäen tyttären, Bridgetin. Mutta ei tiennyt kumpi oli lapsen isä, Ridge vai Eric. Testien mukaan isä oli Ridge, testit oli kuitenkin käynyt sotkemassa Ericiin rakastunut katala Sheila Carter. Vuosien päästä isäksi paljastuikin Eric. Eric ja Brooke erosivat kahden avioliittovuoden jälkeen, mutta he olivat toisen kerran naimisissa lyhyesti Brooken pyrkiessä osoittamaan Bridgetille että hän on unohtanut Nickin, pariskunnan välillä ei kuitenkaan kipinöinyt ja niin Eric otti jo toistamiseen eron Brookesta.


title: Brooke Logan

text: Brooke löysi myös rakkauden Stephanien toisesta pojasta Thornesta. Hän oli vakuuttunut että tämä oli rakkautta jota hän oli etsinyt koko elämänsä ajan. Thornen morsian, Macy, syrjäytettiin paikaltaan. Koko perhe vastusti Thornen ja Brooken suhdetta, mutta olivat pakotettuja lopulta hyväksymään sen, ja niin pari meni lopulta naimisiin. Kuusi kuukautta myöhemmin Brooke tajusi yhä rakastavansa Ridgeä ja parin avioliitto mitätöitiin.


title: Brooke Logan

text: Kun Brooke oli epäonnistunut saamaan Ridgeä pois vaimoltaan Taylorilta, hän ajautui suhteeseen tyttärensä Bridgetin miehen, Deaconin kanssa. Brooke tuli suhteesta raskaaksi ja sai tyttären, Hopen. Suhteen salaamiseksi Brooke meni naimisiin yhtiönsä työntekijän Whip Jonesin kanssa. Suhteen paljastuminen lopulta toi kuitenkin välirikon Brooken ja Bridgetin väliseen suhteeseen, jonka paranemiseen meni pitkä aika. Brooke lopetti Bridgetin takia suhteensa Deaconiin, mutta joutui myöhemmin tappelemaan Hopen huoltajuudesta tämän kanssa. Lopulta Deaconin oli kuitenkin pakko perääntyä.


title: Brooke Logan

text: Petyttyään suhteessaan Ridgeen, Brooke alkoi tapailla uutta miestä kaupungissa, Dominick "Nick" Payneä. Silloin ei kuitenkaan tiedetty Nickin olevan Ridgen velipuoli, kummallakin kun oli sama isä Massimo Marone. Brooke palasi Ridgen luokse, mutta lämpimät suhteet Nickiin säilyivät. Kun Brooke luuli Ridgen joutuneen Sheila Carterin murhaamaksi, šokissa ollut Brooke makasi Nickin kanssa huomaten vähän ajan päästä olevansa raskaana. Tälläkin kertaa isän henkilöllisyys oli epävarma. Monien vaiheiden jälkeen Ridge lopulta paljastui syntyneen poikalapsen isäksi ja poika sai nimeksään Ridge Junior eli R.J. Nick väistyi syrjään ja ajautui lopulta naimisiin Brooken tyttären Bridgetin kanssa. Samoihin aikoihin Ridgen ja Brooken suhde ajautui karille Ridgen vaimon, Taylorin noustessa kuolleista.(Luultiin kuolleen, oli siepattu.) Myös Nickin ja Brooken suhde alkoi uudestaan lämmetä. Bridget oli kuitenkin tullut raskaaksi Nickille, joten Brooken ja Nickin oli kestettävä eronsa. Lopulta Bridget kuitenkin menetti lapsensa ja päätti antaa Nickille takaisin vapautensa jotta tämä pystyi olemaan todellisen elämänrakkautensa, Brooken kanssa. Nick ja Brooke menivätkin naimisiin ja avio-onni kukoisti, kunnes Nick päätyi sänkyyn Bridgetin kanssa. Bridget huomasi olevansa raskaana, eikä Nickin auttanut kun tunnustaa Brookelle. Tunnustus vei parin avioliiton kriisiin. Viimeinen niitti oli kun Nick kaappasi Forresterien muotitalon itselleen ja sen jälkeen Brooke jätti Nickin ja palasi takaisin Ridgen luokse.


title: Brooke Logan

text: Brooke oli Stephanien ikivanhan vihollisen, Beth Loganin tytär. Brooke ja Stephanie eivät ole koskaan oikein tulleet toimeen ja vuosien varrella vihamiehet ovat tapelleet lukemattomia kertoja. Stephanie ei ole koskaan pystynyt hyväksymään Brooken suhteita kehenkään Forrestereiden miehiin. Kun Brooke valtasi 51% Forrestereiden muotitalosta, sai Stephanie lisää vihanaiheita. Lopulta Stephanie sai kuitenkin Brooken syrjäytettyä Forrestereiden johdosta, mutta ei senkään jälkeen hyväksynyt Brooken ja Ridgen suhdetta. Kuitenkin Ridgen saadessa sydänkohtauksen raivostuttuaan Stephanielle Brooken kohtelusta, matriarkan mieli muuttui ja hänestä tuli Brooken ja Ridgen avioliiton kiihkeä ajaja. Hyväntahdoneleenä hän luovutti Brookelle takaisin Forresterin muotitalon johtajuuden. Stephanien mieli kuitenkin muuttui jälleen Brooken mennessä naimisiin Nickin kanssa. Stephanie vaati Brookea palauttamaan johtajuuden, hän kun ei enää kuulunut Forresterien perheeseen. Brooke kieltäytyi antamasta osake-enemmistöä takaisin ja niin Stephanie menetti uudestaan Forrester Creationsin Brookelle.


title: Ralph Wiggum

text: Ralph Wiggum on kuvitteellinen hahmo animaatiosarjassa "Simpsonit". Hän on poliisipäällikkö Clancy Wiggumin omituisesti käyttäytyvä, äärimmäisen naiivi ja poikkeuksellisen tyhmältä vaikuttava poika. Ralph tunnetaan tavastaan esittää spontaanisti absurdeja, mihinkään liittymättömiä lausahduksia. Hahmon ääninäyttelijä on Nancy Cartwright.


title: Ralph Wiggum

text: "Simpsonien" luoja Matt Groening on luonnehtinut Ralphia lempihahmokseen.


title: Ralph Wiggum

text: Ralphin ensiesiintymisestä on erilaisia tulkintoja. Jo 1. tuotantokauden ensimmäisessä jaksossa ”Joulurauha” nähtiin täysin Ralphin näköinen poika, jolla oli kuitenkin erilainen ääni. Myöhemmässä 1. kauden jaksossa ”Lisan blues” nähtiin puolestaan Ralphilta kuulostava, mutta täysin erinäköinen poika. Ääni ja ulkonäkö täsmäsivät ensimmäistä kertaa 2. kauden jaksossa ”Pelastakaa sielumme”. Ralphin olemus ja persoonallisuus vakiintuivat vasta 4. kaudella, jolloin käsikirjoittajat myös päättivät hänen olevan päällikkö Wiggumin poika. Hänen sukunimekseen mainitaan Wiggum ensi kerran jaksossa ”Kymmenen plus”, tosin hänen ulkonäkönsä ja äänensä poikkesivat vielä tässäkin vaiheessa myöhemmistä. Jaksossa ”Lisan ratsu” Ralphilla oli virheellisesti Nelson Muntzin ääni. Jaksossa ”Rakastan Lisaa” Clancy ja Ralph Wiggum kuvattiin ensimmäisen kerran isänä ja poikana.


title: Ralph Wiggum

text: Ralph käy Springfieldin ala-astetta, jossa hän on samalla Elizabeth Hooverin opettamalla luokalla kuin Lisa Simpson. Ralph on koulussa toisella luokalla ja iältään kahdeksanvuotias, mutta älyltään ja tunne-elämältään hän vaikuttaa olevan paljon nuoremman lapsen tasolla. Hänellä on vaikeuksia ymmärtää kaikkein arkisimpienkin asioiden tai ilmiöiden toimintaa, hän tulkitsee ympäröivän maailman asioita hyvin omalaatuisella tavalla eikä useinkaan erota omaa mielikuvitustaan todellisuudesta. Hän saattaa esimerkiksi syödä liimaa, hammastahnaa ja muuta syötäväksi kelpaamatonta, jopa legopalikoita, ja väittää nähneensä piirroshahmoja ikkunan ulkopuolella. Hän harrastaa myös nenänkaivuuta ja laskee usein alleen, ja selostaa näitä asioita avoimesti muille. Ralphin koulumenestys on hyvin heikko, sillä hän harvoin edes ymmärtää tehtävänantoja, ja hän on kutsunut opettajaansa erehdyksessä äidikseen. Ralph joutuu nopeasti vaikeuksiin joutuessaan käyttämään mitä tahansa esinettä ja vanhemmat ovatkin kieltäneet häneltä esimerkiksi saksien käytön.


title: Ralph Wiggum

text: Ralphilla on tapana esittää tilanteessa kuin tilanteessa absurdeja, asiaan kuulumattomia ja täysin irrallisia huomautuksia, joihin toisinaan sisältyy tahaton oivallus. Hän on yleensä hyväntuulinen ja iloinen, sillä hän vaikuttaa olevan lähes jatkuvasti omissa maailmoissaan ja usein täysin tietämätön ympärillä tapahtuvista ilmeisistäkin asioista. Hän löytää helposti ilon aiheen täysin tyhjästäkin; esimerkiksi pääsiäismunajahdissa hän poimi riemukkaasti yhden ja saman munan pohjattomaan koriinsa yhä uudelleen ja uudelleen (17. kauden jaksossa ”Italiaa aloittelijoille”). Toisaalta Ralph on myös naurettavan arka ja saattaa pelätä täysin mitättömiä asioita. Muita ihmisiä kohtaan Ralph on aina erittäin hyväntahtoinen ja hyväuskoinen.


title: Ralph Wiggum

text: Ralphilla ei ole varsinaisia ystäviä, mutta Lisa ja Bart Simpson viettävät joskus säälistä aikaa hänen kanssaan. Jostain syystä Springfieldin koulukiusaajat eivät kohdista erityistä mielenkiintoa häneen. Ralph saattaa satunnaisesti vaikuttaa älykkäämmältä tai lahjakkaammalta kuin normaalisti.


title: Ralph Wiggum

text: Jaksossa ”Rakastan Lisaa” Ralph rakastui luokkatoveriinsa Lisa Simpsoniin tämän annettua Ralphille ystävänpäiväkortin säälistä, mutta Lisa särki hänen sydämensä paljastamalla totuuden. Samassa jaksossa Ralph osoitti poikkeuksellisesti ilmiömäisiä näyttelijänlahjoja esittäessään koulun näytelmässä George Washingtonia. Tulevaisuuteen sijoittuvassa 11. kauden jaksossa ”Tulevaisuus” aikuinen Ralph oli Bartin kämppäkaveri ja heillä oli yhteinen bändi.


title: Ralph Wiggum

text: 19. kauden jaksossa ”Kuningasidea äänestykseen” springfieldiläiset asettavat Ralphin ehdolle Yhdysvaltain presidentinvaaleihin, jolloin molemmat pääpuolueet asettuvat tukemaan hänen kampanjaansa.


title: Ralph Wiggum

text: 22. kauden jaksossa ”Unohduksissa” nähdään takauma, jonka mukaan Ralphin jälkeenjääneisyys ja outo käytös olisi mahdollisesti seurausta siitä, että hänen ollessaan vauva hänen isänsä pudotti hänet kerran vahingossa maahan pää edellä.


title: Ralph Wiggum

text: The Bloodhound Gang levytti albumillaan "Hefty Fine" (2005) hahmon innoittaman kappaleen "Ralph Wiggum".


title: Wraith

text: Wraith (, "haamu") on vihollisrotu "Stargate Atlantis" -tieteissarjassa. Wraithit esiintyvät myös yhdessä jaksossa sisarsarja "Tähtiportissa". Tohtori Beckettin mukaan wraithit ovat olleet alun perin ihmisiä, jotka ovat joutuneet iratus-hyönteisen syömäksi, jolloin ihmisten dna oli sekoittunut hyönteisen dna:n kanssa hyönteisten luodessa uusia yksilöitä munimalla. Ajan kuluessa saavutettiin nykyinen ulkomuoto.


title: Wraith

text: Wraithit eivät yleensä syö kuten ihmiset, vaan imevät kädellään elinvuosia ihmisiltä aiheuttaen heille näin tuskallisen kuoleman. Ruuan puutteen vuoksi wraithit viettävät suurimman osan elämästään eräänlaisessa talvihorroksessa, mutta heräävät säännöllisin väliajoin ”harventamaan” Pegasus-galaksin ihmiskuntaa, jotteivät ihmiset kehittyisi tekniseltä tasoltaan eivätkä näin ollen pystyisi puolustautumaan wraitheja vastaan. Kun Atlantis-retkikunta saapui galaksiin, Marshall Sumnerin ryhmä herätti vahingossa wraithit horroksestaan etuajassa pelastaessaan vankeja näiden emoaluksesta. Näin ollen wraithit terrorisoivat nyt vapaasti koko galaksia, eikä suurin osa galaksin ihmisistä ole varautunut tähän, koska wraithien horroksen on uskottu kestävän vielä vuosikausia.


title: Wraith

text: Wraithit ovat vihollisena erittäin vaarallisia ja vaikeita lyödä. Ne ajoivat aikoinaan jopa voimakkaat muinaiset pois Pegasus-galaksista, minkä jälkeen ne ovat saaneet tehdä ilman vastustusta tuhojaan yli 10 000 vuotta, tosin Rodney McKay Aktivoi Pegasus-galaksin ihmisreplikaattoreiden wraith-tappokäskyn, jonka seurauksena Wraithit saivat vaarallisen vihollisen.


title: Wraith

text: Michael oli ensimmäinen tri. Beckettin retroviruskokeilu. Kokeilu meni pahimmalla mahdollisella tavalla pieleen ja Michael pääsi pakenemaan Tähtiportin kautta.


title: Wraith

text: Myöhemmin Michael palaa kuvioihin auttamalla Sheppardia auttamaan vangitut Rodney McKayn ja Ronon Dexin vapauteen. Jakson loppupuolella Michaelille kuitenkin syötetään jälleen muiden lisäksi annos retrovirusta ja tämän seurauksena koko aluksen jäsenistö siirretään Tähtiportittomalle planeetalle. Kuitenkin toistamiseen kokeet menevät pieleen ja Michael karkaa jälleen.


title: Wraith

text: Viimeisenä kokeiluna Michael kidnappaa Teyla Emmaganin ja odottaa pojan syntymistä, joka olisi avain Michaelin hirmuvallalle galaksissaan. Kesken erään epäonnistuneen pelastusyrityksen jälkeen eräästä tyrmästä löytyy aikaisemmin kuollut tri. Beckett, joka paljastui kuitenkin klooniksi. Lopulta 5. kaudella Teyla kuitenkin pelastetaan ja Michaelin alus räjäytettiin mutta Michael ja muutama hänen sotilaansa pääsee pakoon puttialuksella ja he hyökkäävät atlantikseen siellä kaikki Michaelin sotilaat kuolee ja Michael yrittää paeta katolle jossa hän tappelee eversti Sheppardia ja Teylaa vastaan ja tippuu kuolemaansa.


title: Wraith

text: Wraithien teknologia on paljon ihmisiä edellä. Niillä ei kuitenkaan ole esimerkiksi energiasuojakilpiä tai sädetystekniikka kuten useimmilla roduilla. Erityisesti sodassaan muinaisia vastaan niiden täytyi luottaa panssarointiin ja suureen ylivoimaan.


title: Wraith

text: Wraithien teknologia on luonteeltaan orgaanista. Sen perustana on mikro-organismi, josta televisiosarjassa käytetään nimitystä "wraith-patogeeni". Ihmisen elimistöön päästessään organismi levittäytyy kaikkialle elimistöön ja kasvaa kaikkien kudosten läpi. Tämän jälkeen se alkaa kasvattaa isäntäruumiista lonkeroita, jotka levittäytyvät lähiympäristöön, ja etsivät, hajottavat ja ottavat käyttöön raaka-aineita kasvaen ja levittäytyen jatkuvasti, kunnes niistä on kehittynyt haluttu rakennelma, kuten esimerkiksi avaruusalus.


title: VT-linja

text: Vammelsuun–Taipaleen linja eli VT-linja oli suomalaisten toinen puolustuslinja jatkosodassa Karjalankannaksella.


title: VT-linja

text: Ylipäällikkö antoi 6. marraskuuta 1941, määräyksen Karjalankannaksen armeijakunnille, että niiden oli määrä suunnitella etulinjan taakse tukilinja. Näin suunniteltiin VT-linja, jonka rakennustöitä tehtiin vuosina 1942–1943, joihin osallistui pääosin Kannaksen yleisreservejä, joka oli perin vähäinen joukko näinkin suureen rakennusurakkaan. Myöhemmin linjan rakennustöissä käytettiin päälinjasta (Mannerheim-linja) taakse reserviin vedetyt 3. ja 18. divisioonan sekä Ratsuväkiprikaatin miehet aina Neuvostoliiton suurhyökkäykseen asti. Rakennustöiden johtoon Mannerheim määräsi Yleisesikunnan päällikön kenraaliluutnantti Edvard Hanellin 28. tammikuuta 1942 alkaen.


title: VT-linja

text: VT-linja kulki Suomenlahdelta Vammelsuusta Sahakylään, jossa se ylitti Viipurin–Leningradin radan ja jatkoi Kuuterselän kylään ja edelleen Kotselän kylään ja edelleen Kivennavan, Siiranmäen kautta Kirjasalon rajamutkaan, josta se siirtyi valtakunnan rajan poikki Neuvostoliiton puolelle Raasulissa. Raasulista linja jatkoi Raudun eteläpuolitse Riiskaan Vuoksen suvannon rannalle ja edelleen Taipaleenjokea pitkin Laatokkaan.


title: VT-linja

text: Puna-armeijan suurhyökkäyksen alkaessa kesäkuussa 1944 oli VT-linja vielä keskeneräinen. Se oli linnoitettu jotensakin Vemmelsuulla ja Kivennavan kaistalla sekä joltisakin Sahakylässä ja Viipurin–Leningradin radan varressa. Näin tämä keskeneräinen tukiasema murtui Kuuterselässä 15. kesäkuuta. Samaan aikaan puolustus murtui Suomenlahden lähellä, ja vaikka Siiranmäessä saatiin torjuntavoitto, se ei enää pelastanut VT-asemaa. Linjaa puolustamassa oli liian vähän suomalaisia, vain viisi divisioonaa ja ratsuväkiprikaati, venäläisten viittä armeijakuntaa vastaan. Lisäksi torjunnan kannalta tärkeä tykistö puuttui. Linjan murruttua suomalaiset aloittivat vetäytymisen VKT-asemaan 16. kesäkuuta 1944 alkaen.


title: Umbrin kieli

text: Umbrin kieli oli itaalinen kieli, jota puhuneet umbrit olivat Apenniinien niemimaalla antiikin aikana asunut kansanryhmä. Se oli läheistä sukua oskille.


title: Umbrin kieli

text:
Historiallisella ajalla umbrien asuinseutu sijaitsi Ylä-Tiberin ja Apenniininen vuoriston välisellä alueella. Voidaan toki esittää olettamus, että heidän asuma-alueensa olisi ollut jopa paljon laajempi, ulottuen lännessä Tyrrhenanmereen ja idässä Adrianmereen saakka. Kielen puhujat olisivat kuitenkin vetäytyneet alueelta muiden heimojen tunkeutumisen seurauksena. Näin olisi tapahtunut etenkin kelttien ja etruskien valloitusten jälkeen. Herodotos kertoo noin 400-luvulla eaa., että etruskit asettuivat Umbriaan. Umbrin aakkosto oli, kuten muutkin vanhat italialaiset aakkostot, saatu etruskeilta, ja sitä kirjoitettiin oikealta vasemmalle. Umbria on kirjoitettu myös latinalaisilla aakkosilla.
Umbrien kieli tunnetaan seitsemän Gubbiosta vuonna 1444 löydetyn pronssitaulun, "Tabulae Iguvinae", ansiosta. Nämä taulut on ajoitettu 600-luvulle eaa. ja niissä kerrotaan erilaisista uskonnollisista palveluriiteistä. Umbri on Indo-eurooppalainen kieli ja se kuuluu itaaliseen kieliryhmään.


title: VKT

text: Lyhenteet Vkt ja VKT voivat tarkoittaa:


title: Luettelo Suomen presidenttiehdokkaista puolueen mukaan

text: Tämä on luettelo ehdokkaista Suomen tasavallan presidentiksi puolueen mukaan järjestettynä.


text: Suomen Keskusta (1906–1965 "Maalaisliitto", 1965–1988 "Keskustapuolue") on asettanut Suomen presidentinvaaleihin yhteensä kahdeksan ehdokasta:


text: Kansallinen Kokoomus on asettanut Suomen presidentinvaaleihin yhteensä yksitoista ehdokasta:


text: Suomen Kristillisdemokraatit (1958–2001 "Suomen kristillinen liitto") on asettanut Suomen presidentinvaaleihin ehdokkaan viidesti:


title: Isä Ruben

text: Isä Ruben on Tapani Markkulan (nimimerkki Balabar Torm) ja Pertti Poutasen (nimimerkki Sansibar Sedan) tekemä suomalainen strippisarjakuva, joka on ilmestynyt kristillisessä ilmaisjakelulehdessä Kirkko ja kaupunki vuodesta 1971 alkaen. Sitä ennen näitä luostariaiheisia strippejä ilmestyi Kirkon Nuorisotyön Keskuksen Pistis-lehdessä. Markkula ja Poutanen ovat ammatiltaan pappeja.


title: Isä Ruben

text: Sarjakuva kertoo keskiaikaisesta, isä Rubenin johtamasta luostarista ja sen munkeista. Sarjakuvan maailma tosin sisältää paljon piirteitä nykyajasta. Monet sen vitsit perustuvat anakronismeihin Velhon ja Pulterin tapaan, jotka selvästi ovat vaikuttaneet Isä Rubeniin taloudellisen yksinkertaista piirrosjälkeä myöten.


title: Isä Ruben

text: Markkula ja Poutanen ovat julkaisseet myös sarjakuvan "Pastori Nakki ja Sortin sakki" (Kirjapaja, 1982) nimimerkeillä E. Tikka & O. Suma.


title: Isä Ruben

text: Kirkko ja kaupunki lehden lukijoista Isä Ruben -sarjakuvan lukee puolet. Lehden levikki on yli kaksisataa tuhatta, joten Isä Ruben on yksi Suomen luetuimmista kotimaisista sarjakuvista.


title: Something in the Way

text: Something in the Way on yhdysvaltalaisen grungeyhtye Nirvanan kahdestoista kappale yhtyeen vuoden 1991 albumilla Nevermind.


title: Something in the Way

text: Kappale kertoo siitä ajasta kun Nirvanan laulaja/kitaristi Kurt Cobain nukkui nuorempana kodittomana sillan alla hänen kotikaupungissaan Aberdeenissa.


title: Something in the Way

text: Kappaleen "sähköinen" liveversio julkaistiin vuonna 1994 "Nirvana Live! Tonight! Sold Out!!" videolla. Tämä versio äänitettiin 14. helmikuuta vuonna 1992 Osakassa, Japanissa.


title: Something in the Way

text: Akustinen liveversio kappaleesta julkaistiin marraskuussa vuonna 1994 Nirvanan "MTV Unplugged in New York" livealbumilla. Sama versio julkaistiin myös "About a Girl" singlen B-puolena Unplugged-albumilta ja yhtyeen kokoelmalevy "Nirvanan" Japanin julkaisussa. Tässä versiossa esiintyvät myös Pat Smear kitarassa ja Lori Goldston sellossa.


title: Something in the Way

text: Something In The Way oli akustisena versiona vuonna 1996 ilmestyneessä Jerry O'Conellin ohjaamassa elokuvassa Jerry Maguire. Kappale oli myös Sam Mendesin ohjaamassa elokuvassa Merijalkaväen mies.


title: Something in the Way

text: Seuraavat yhtyeet ja artistit ovat soittaneet oman version kappaleesta:


title: Air Botswana

text: Air Botswana on botswanalainen lentoyhtiö, jonka päälentokenttä on Sir Seretse Khaman kansainvälinen lentoasema Gaboronessa.


title: Air Botswana

text: Air Botswana perustettiin huhtikuussa 1972. Sitä edelsi Botswana Airways, joka oli perustettu korvaamaan Botswana National Airways vuonna 1969. Yhtiö on Botswanan hallituksen omistuksessa. Heinäkuussa 2015:


title: La Gazzetta dello Sport

text: La Gazzetta dello Sport on italialainen urheiluaiheinen sanomalehti. Lehden ensimmäinen numero ilmestyi 3. huhtikuuta vuonna 1896 aiheena saman vuoden huhtikuussa pidetyt ensimmäiset nykyaikaiset olympialaiset Ateenassa. Lehti painetaan vaaleanpunertavalle paperille ja päivittäin sitä myydään noin 400 000 kappaletta, eniten maanantaisin. Vaikka lehdessä käsitellään laajalti eri urheilulajeja, vievät jalkapalloon keskittyvät jutut tavallisesti yli puolet sivumäärästä. La Gazzetta dello Sport on maailman vanhin yhä ilmestyvä urheiluaiheinen lehti.


title: About a Girl

text: "About a Girl" on grungeyhtye Nirvanan vuonna 1989 julkaistu kappale. Se oli kolmas kappale yhtyeen esikoisalbumilla "Bleach". Patti Smith kirjoitti myöhemmin Kurtin muistoa kunnioittavan kappaleen "About a Boy", joka julkaistiin vuonna 1996 hänen levyllään "Gone Again".


title: About a Girl

text: Kappale kertoo Kurt Cobainin silloisesta tyttöystävästä Tracy Maranderista. Cobain itse ei koskaan tätä Maranderille kuitenkaan kertonut.


title: About a Girl

text: "About a Girl" on julkaistu myös livealbumilla "MTV Unplugged in New York" vuonna 1994 ja kokoelmalevyllä "Nirvana" vuonna 2002. Kappaleesta on myös tehty single vuonna 1994 livealbumilta "MTV Unplugged in New York". Toinen liveversio kappaleesta julkaistiin B-puolena yhtyeen "Sliver"-singlellä. Vuonna 1994 kappale julkaistiin "Live! Tonight! Sold Out!!" -videolla. "Live! Tonight! Sold Out!!" -videon versio kuvattiin 31. lokakuuta 1991 Seattlessa. Kappaleen akustinen demoversio julkaistiin vuonna 2004 yhtyeen "With the Lights Out" -boxilla ja seuraavana vuonna "" -kokoelmalla. Kappale sisältyy myös "Guitar Hero: World Tour" -peliin.


title: Djibouti Airlines

text: Djibouti Airlines oli djiboutilainen lentoyhtiö. Se perustettiin helmikuussa 1996. Yhtiön päälentoasemana toimi Djibouti-Amboulin kansainvälinen lentokenttä. Yhtiö lakkautettiin vuonna 2009.Tammikuussa 2005:


title: Azerbaijan Airlines

text: Azerbaijan Airlines on valtion omistama azerbaidžanilainen lentoyhtiö. Sen päälentokenttä on Haidar Alijevin kansainvälinen lentoasema Bakussa. Yhtiö perustettiin 7. huhtikuuta 1992. Azerbaijan Airlines omistaa kokonaan tytäryhtiönsä Azal Avia Cargon.


title: Azerbaijan Airlines

text: 23. joulukuuta 2005 Azerbaijan Airlinesin Antonov AN-140 putosi Kaspianmereen noin 20 mailia pohjoiseen Azerbaidžanin pääkaupungista ja laskeutumispaikasta, Bakusta. Kone oli lähtenyt Aktausta. Kaikki 18 matkustajaa ja viisi miehistön jäsentä kuolivat.Azerbaijan Airlinesin laivasto heinäkuussa 2016:


title: Maaseudun kehittämisyhdistys

text: Maaseudun kehittämisyhdistyksellä tarkoitetaan suomalaisissa yhteyksissä seutukunnallista tai vastaavaa alueellista yhdistystä, jonka tehtävänä on kehittää maaseutua oman kehittämisohjelmansa mukaisesti siten kuin Suomen valtion ja Euroopan unionin tukemassa maaseutupolitiikassa myönnetään resursseja kehittämishankkeille ja muille toimille.


title: Maaseudun kehittämisyhdistys

text: EU:n maaseutupolitiikassa maaseudun kehittämisyhdistyksistä käytetään nimitystä "paikallinen toimintaryhmä" (engl. "local action group (LAG)"). Suomessa aiemmin käytettiin nimitystä "toimintaryhmä", mutta sittemmin käyttöön on vakiintunut nimitys Leader-ryhmä. Suomessa toimii 54 Leader-ryhmää (2018), toisin sanoen maaseudun kehittämisyhdistystä.


title: Maaseudun kehittämisyhdistys

text: Maaseudun kehittämisyhdistysten jäseniä voivat olla henkilöt, yhdistykset, yhtiöt, kunnat ja muut oikeuskelpoiset yhteisöt. Yhdistykset pitävät säännöistään riippuen yhden tai kaksi vuosikokousta.


title: Maaseudun kehittämisyhdistys

text:
Maaseudun kehittämisyhdistysten hallituksen kokoonpanossa on noudatettava kolmikantaa mahdollisimman tasapuolisesti:
Yhdistysten hallituksessa on toimialueen kaikista kunnista olevia edustajia. Hallitus tekee keskeiset päätökset muun muassa hankkeiden rahoittamisesta.


title: Maaseudun kehittämisyhdistys

text: Maaseudun kehittämisyhdistyksillä on toiminnanjohtaja ja muita työntekijöitä. Yhdistyksen toimialueena on yleensä toistensa naapurikunnat saman seutukunnan ja maakunnan alueella.


title: Maaseudun kehittämisyhdistys

text: Leader-ryhmät kehittävät maaseutua aktivoimalla ja neuvomalla paikallisia toimijoita, rahoittavat hankkeita strategiaperusteisesti. Leader-ryhmä hallinnoi EU-komission, valtioneuvoston ja maa- ja metsätalousministeriön päätösten mukaisen ohjelmakauden mittaista rahoituskehystä. Leader-ryhmän hallitus tekee Leader-hankkeille rahoituspäätöksiä säännösten mukaan.


title: Maaseudun kehittämisyhdistys

text: Kehittämishankkeen toteuttajana voi olla yhdistys, yritys, kunta tai muu oikeuskelpoinen yhteistö tai säätiö tai henkilö. Hanke on voi kestää kolmesta viiteen vuotta. Hanketoteuttajan on eräitä hankemuotoja lukuun ottamatta laitettava hankkeen rahoitukseen omarahoitusta 10–80 %. Hankerahoituksen vastuuviranomaisena toimii alueen ELY-keskus.Maaseudun kehittämisyhdistykset ovat tehneet uudet alueelliset kehittämisohjelmansa EU-ohjelmakaudelle 2007 - 2013. Kehittämisohjelmassa yhdistys määrittelee, minkälaisiin hankkeisiin ja muihin kehittämistoimiin rahoitusta kaavaillaan ja miten yhdistys aikoo muuten toimia alueensa kehittämiseksi. Ohjelmien valmistelussa on käyty kuntakierroksia ja kuultu alueen toimijoita ja yhdistyksen jäsenistöä.


title: Maaseudun kehittämisyhdistys

text: Käytännössä ohjelmat tulevat olemaan tulevan hankerahoituksen toteuttamisohjelmia.


title: Maaseudun kehittämisyhdistys

text: Alkaneella ohjelmakaudella kaikki maaseudun kehittämisyhdistykset saavat rahoituksensa manner-Suomen maaseudun kehittämisohjelmasta. Sen sisällä on neljä toimintalinjaa, joista jokaisesta voidaan rahoitusta kanavoida maaseudun kehittämisyhdistyksille. Neljäs toimintalinja, nk. "Leader-toimintatapa" on varattu kokonaan tätä kautta toteutettavaksi.


title: Maaseudun kehittämisyhdistys

text: Julkista rahoitusta tälle kokonaisuudelle on Suomessa varattu 242 miljoonaa euroa (seitsemälle vuodelle), josta 45 % tulee EU:n maaseuturahastosta, osa valtiolta ja osa kunnilta. Lisäksi hankkeisiin on tavoitteena saada 128 miljoonaa euroa yksityistä rahoitusta, joten kokonaisrahoitus olisi 370 miljoona euroa. Vuositasolla rahoitus on siten noin 53 miljoonaa euroa, mikä sisältää 35 % yksityistä rahoitusta.


title: Maaseudun kehittämisyhdistys

text: Maaseudun kehittämisyhdistykset ovat Suomen Kylätoiminta ry:n jäseniä. Suomessa maaseudun kehittämisohjelmia toteuttavat organisaatiot ovat rekisteröityjä yhdistyksiä. Muissa EU:n jäsenmaissa käytetään myös muita organisaatiomuotoja, kuten osuuskuntia ja osakeyhtiöitä. Ohjelmakaudella 2000–2006 kehittämisohjelmia olivat LEADER, ALMA, POMO ja Tavoite 1:n toimintaryhmätyö.


title: Neopoli

text: Neopoli on Lahden kaupungin entiseen Ewaldin paitatehtaan rakennukseen Niemeen 1990-luvun alussa saneerattu kehittämiskeskus, minkä nimenä on nykyään Lahden tiede- ja yrityspuisto Oy, Lahti Science and Business Park Ltd.


title: Neopoli

text: Se kuuluu osana ENVIROPARKS:ien muodostamaan ympäristöpuistojen kokonaisuuteen ja siellä toimii myös Hämeen ympäristökeskuksen Lahden toimipiste.


title: Luettelo maaseudun kehittämisyhdistyksistä

text: Toimintaryhmät eli maaseudun kehittämisyhdistykset rahoituslähteittäin Suomen Kylätoiminta ry:n 31.7.2006 tietojen mukaan ohjelmakaudella 2000 - 2006:


title: Socket 7

text: Socket 7 on x86-suorittimien suoritinkanta, joka oli suosittu 1990-luvun loppupuolella. Se oli seuraaja Socket 5-suoritinkannalle, ja tuli aluksi käyttöön Intel Pentium-suorittimien kantana. Myös muut valmistajat tuottivat kantaan sopivia suorittimia. Esimerkiksi Cyrix 6x86-, AMD K5- ja AMD K6-suorittimet sopivat kantaan.


title: Socket 7

text: Viimeisiä Socket 7-emolevyjä kutsuttiin nimellä Super Socket 7, koska niissä väylänopeus oli nostettu 100 MHz:iin AMD:n K6-2 ja K6-III suorittimia varten, ja emolevyille oli lisätty AGP-väylä. Fyysisesti kanta oli kuitenkin aivan sama kuin ennenkin.


title: Socket 7

text: Liitäntäpintoja suoritinkannassa on 321.


title: Eritrean Airlines

text: Eritrean Airlines on eritrealainen lentoyhtiö, jonka pääpaikkana toimii Asmaran kansainvälinen lentoasema Eritrean pääkaupungissa Asmarassa.


title: Eritrean Airlines

text: Eritrean Airlines perustettiin vuonna 1991.Elokuussa 2017:


title: Horst Hrubesch

text: Horst Hrubesch (s. 17. huhtikuuta 1951 Hamm) on saksalainen jalkapallovalmentaja ja entinen pelaaja. 189 senttimetriä pitkä Hrubesch oli taitava pääpelaaja ja fyysisesti voimakas hyökkääjä. Maaliskuusta 2018 lähtien hän on toiminut Saksan naisten jalkapallomaajoukkueen päävalmentajana.


title: Horst Hrubesch

text: Hrubesch syttyi varsinaiseen tähteyteen vasta myöhemmällä iällä. Hän pelasi alasarjojen joukkueissa ennen kuin 24-vuotiaana teki sopimuksen Rot-Weiss Essenin kanssa, ja vakuuttavien esityksiensä ansiosta siirtyi pian Hampurin SV:hen, missä kasvoi erääksi Bundesliigan vaarallisimmista hyökkääjistä. Pian kutsu kävi myös Saksan liittotasavallan maajoukkueeseen. Hän pelasi Hampurissa vuoteen 1983, jonka jälkeen siirtyi Belgiaan Standard de Liègeen ja sieltä vielä kaudeksi 1985–1986 takaisin Saksaan Borussia Dortmundiin, missä pelasi kaksi ottelua.


title: Horst Hrubesch

text: Seurajoukkueurallaan Hrubesch voitti Euroopan Cupin vuonna 1983 ja kolmesti Saksan mestaruuden (1979, 1982 ja 1983). Kaikkiaan hän pelasi Bundesliigassa 224 ottelua joissa teki 136 maalia. Kaudella 1981–1982 hän voitti liigan maalikuninkuuden. Hrubeschin maajoukkueuran huippuhetki oli mestaruus 1980 EM-kisoissa Italiassa, missä hän loppuottelussa Belgiaa vastaan ratkaisi voiton kahdella maalillaan. Vuonna 1982 hän saavutti MM-hopeaa. Maajoukkueessa hän pelasi kaikkiaan 21 ottelua, joissa hän teki kuusi maalia.Peliuransa jälkeen Hrubesch on tehnyt uraa valmentajana. Kaudella 1986–1987 hän valmensi Rot-Weiss Essenin kakkos-Bundesliigan kymmenennelle sijalle. Kaudella 1994–1995 hän valmensi Dynamo Dresdeniä ilman mainittavampaa menestystä. Nykyään hän toimii nuorisovalmentajana Saksan jalkapalloliitossa.


title: Horst Hrubesch

text: Alle 21-vuotiaiden EM-kisoissa 2009 Hrubesch luotsasi Saksan nuoret maan historian ensimmäiseen Euroopan mestaruuteen. Suomen kanssa samassa alkulohkossa pelannut Saksa kaatoi välierissä Italian 1–0 ja finaalissa Englannin peräti 4–0.


title: Horst Hrubesch

text: Marraskuussa 2009 hän siirtyi alle 19/20-vuotiaiden maajoukkuevalmentajaksi. Kesäkuussa 2013 hän palasi takaisin alle 21-vuotiaiden päävalmentajaksi. Hrubesch luotsasi 28 vuoden tauon jälkeen Saksan jalkapallojoukkueen olympiaturnaukseen Rion 2016 kisoihin. Hrubesch luotsasi Saksan olympialaisten jalkapalloturnauksen finaaliin, jossa isäntämaa Brasilia oli parempi rangaistuspotkukilpailun jälkeen. Hrubesch päätti pitkän 30-vuotisen valmennusuransa olympiafinaaliin.


title: Horst Hrubesch

text: Saksan jalkapalloliitto kertoi 13.3.2018, että kokeneesta Hrubeschista tulee toistaiseksi Saksan naisten jalkapallomaajoukkueen päävalmentaja. Hrubesch toimii valmennustehtävissä yhdessä Ulrike Ballwegin ja Thomas Nörenbergin kanssa.


title: Spartathlon

text: Spartathlon on Kreikassa järjestettävä ultrajuoksukilpailu, jonka reitti on 246 kilometrin matka Ateenasta Spártiin, joka sijaitsee antiikin Spartan paikalla.


title: Spartathlon

text: Spartathlonin reitti on tehty Feidippides-nimisen viestimiehen kulkeman reitin perusteella. Feidippides lähetettiin vuonna 490 eaa. Ateenasta Spartaan hakemaan apua taistelussa Persiaa vastaan. Herodotoksen "Historiateoksen" perusteella Feidippides saapui perille Spartaan seuraavana päivänä. Lokakuussa 1982 Royal Air Forcen upseeri John Foden halusi testata neljän kollegansa kanssa, oliko kertomuksessa kuvailtu juoksu mahdollinen. Kaksi heistä saapui perille alle 36 tunnissa, ja joukko järjesti ensimmäisen virallisen Spartathlonin seuraavana vuonna.


title: Spartathlon

text: Nykyisen Ateenasta Spártiin juostavan juoksukilpailun aikaraja on 36 tuntia. Järjestäjät valvovat juoksun etenemistä väliaika-asemilla, joihin on ennätettävä tietyssä määräajassa, tai juoksu keskeytetään. Suomalainen Seppo Leinonen teki vuonna 2006 historiaa juostessaan maaliin viidennentoista kerran, joka oli tapahtuman ennätys. Sittemmin ennätys on rikottu ja nykyisin eniten maaliin juostuja Spartathloneja on saksalaisella Hubert Karlilla, joka vuonna 2014 juoksi maaliin kahdeksannentoista kerran.


title: Spartathlon

text: Yhteensä 47 suomalaista on selviytynyt Spartathlonissa maaliin. Vuonna 2014 maaliin saapui ennätykselliset 11 suomalaista, mm. kaikki neljä juoksuun startannutta suomalaista naisjuoksijaa. Heidän joukossaan oli 22-vuotias Noora Honkala, joka on Spartathlonin historian nuorin naispuolinen maaliin selviytynyt juoksija.


title: Spartathlon

text: Suomalaiset Spartathlon-juoksijat ja vuodet, joina he ovat onnistuneet kilpailun selvittämään.Kahdesti suomalaisjuoksija on sijoittunut Spartathlonissa kolmen parhaan joukkoon. Erikoinen sattuma on, että molemmilla kerroilla kolmas sija on jaettu. Seppo Leinonen sijoittui vuonna 1992 kolmanneksi yhdessä yhdysvaltalaisen Roy Pirrungin kanssa ajalla 27.56.32. Vuonna 2004 Janne Kankaansyrjä jakoi kolmannen sijan itävaltalaisen Martin Jurin kanssa ajalla 27.19.15.


title: Spartathlon

text: Jokaisen kilpailuun osallistuvan on täytettävä yksi seuraavista vaatimuksista:Joku edellä mainituista vaatimuksista pitää olla suoritettuna kolmen vuoden sisällä kilpailusta. Esimerkiksi vuoden 2014 Spartathloniin hyväksyttiin siis vuosina 2012–2014 tehdyt suoritukset.


title: Asmaran kansainvälinen lentoasema

text: Asmaran kansainvälinen lentoasema on lentoasema Eritrean pääkaupungissa Asmarassa.


title: Asmaran kansainvälinen lentoasema

text: Asmaran kansainvälinen lentoasema palveli vuonna 2004 136 526 matkustajaa. Se toimii Eritrean Airlines -yhtiön kotikenttänä.


title: Juho Pössi

text: Juho Pössi (15. tammikuuta 1898, Salmi – 14. joulukuuta 1958 Maaninka) oli suomalainen maanviljelijä, kapteeni ja Mannerheim-ristin ritari numero 7.


title: Juho Pössi

text: Sisällissotaan Pössi osallistui Salmin suojeluskunnassa. Talvisodassa Pössi toimi komppanianpäällikkönä Erillinen pataljoona kymmenessä (ErP 10), joka kuului Ryhmä Talvelaan. Maaliskuun alusta hänelle uskottiin 1. erillisen sissikomppanian päällikkyys. Talvisodan ansioista Pössi sai kolme kiitosmainintaa.


title: Juho Pössi

text: Jatkosodassa Pössi oli komppanianpäällikkönä 18. divisioonaan kuuluvan Jalkaväkirykmentti 27 kolmannessa pataljoonassa. Luutnantti Pössi nimitettiin 29. elokuuta 1941 Mannerheim-ristin ritariksi taistelussa osoitetusta rohkeudesta, neuvokkuudesta ja ripeydestä. Pössi johti komppanianpäällikkönä hyökkäystä vihollisen linnoitettuihin asemiin ja valtasi kaksi ensimmäistä bunkkeria.


title: Juho Pössi

text: Jatkosodan jälkeen Pössi oli yksi Ždanovin sotarikoksista syytettyinä pidätettyjä. Hän toimi adjutanttina Tampereen sotilaspiirin esikunnassa 1945–1948. Istuttuaan kaksi vuotta Miehikkälän varavankilassa hän vapautui syyttömänä. Siviilitoimeltaan Pössi oli maanviljelijä.


title: Madaran ratsastaja

text: Madaran ratsastaja on varhaiskeskiaikainen kivireliefi Madaran ylätasangolla lähellä Šumenin kaupunkia Bulgarian kaakkoisosassa. Se liitettiin UNESCOn maailmanperintöluetteloon vuonna 1979.


title: Madaran ratsastaja

text: Reliefi esittää majesteettista ratsastajaa joka on hakattu 23 metriä maanpinnan yläpuolelle lähes pystysuoraan satametriseen kallioseinään. Ratsastaja on syöksemässä keihästään hevosen jaloissa makaavaan leijonaan. Ratsukon edessä lentää kotka ja koira juoksee sen perässä. Kuva symboloi sotavoittoa.


title: Madaran ratsastaja

text: Muistomerkki on noin vuodelta 710 joten se lienee tehty bulgaarien Tervel-kaanin aikana. Tämä sopisi ajatukseen, että kuva esittää itse kaania ja sen ovat tehneet bulgaarit, paimentolaiskansa joka asettui Bulgarian kaakkoisosaan 600-luvulla. Toisen teorian mukaan reliefi liittyisi muinaisiin traakialaisiin ja kuva esittäisi traakialaista jumalaa.


title: Madaran ratsastaja

text: Reliefin yhteydessä on myös kolme kallioon kaiverrettua, bysantin kreikaksi kirjoitettua tekstiä, jotka kertovat alueen historiasta.


title: Ángelos Basinás

text: Ángelos Basinás (, s. 3. tammikuuta 1976 Chalkída, Kreikka) on kreikkalainen jalkapalloilija, joka on pelipaikaltaan keskikenttäpelaaja. Basinás pelaa Englannin Valioliigassa Portsmouthissa.


title: Ángelos Basinás

text: Basinás aloitti uransa Kreikan pääsarjassa Panathinaikosissa vuonna 1995 ja voitti siellä muun muassa kaksi Kreikan-mestaruutta (1996 ja 2004). Kaudella 2005–2006 Basinás siirtyi Espanjaan Primera División Mallorcan joukkueeseen. Basinás edusti Mallorcaa kauden 2008 loppuun. Hän kävi sen jälkeen pelaamassa Kreikassa AEK Ateenassa, mutta siirtyi vuonna 2009 Englannin Valioliigan Portsmouthiin.


title: Ángelos Basinás

text: Kreikan maajoukkueessa Basinás on tehnyt neljä maalia 69 pelatussa A-maaottelussa. Basinás oli myös mukana voittamassa vuoden 2004 Euroopan-mestaruutta.


title: Gambia International Airlines

text: Gambia International Airlines oli gambialainen lentoyhtiö. Sen osakkeista 99 % omisti Gambian hallitus ja loput Gambia Telecommunications Company.


title: Gambia International Airlines

text: Gambia International Airlines perustettiin 23. tammikuuta 1996. Se lopetti toimittansa vuonna 2007.Tammikuussa 2005:


title: Ghana International Airlines

text: Ghana International Airlines oli ghanalainen lentoyhtiö, joka perustettiin vuonna 2005 korvaamaan toimintansa lopettanut Ghana Airways. Ghana International Airlines käytti lennoillaan Boeing 757- ja 767-koneita.


title: Ghana International Airlines

text: Ghana International Airlinesin päälentokenttä oli Kotokan kansainvälinen lentoasema Ghanan pääkaupungissa Accrassa. Lentoyhtiön palveluihin kuuluivat myös rahtipalvelut. Suurimman osan lentoyhtiöstä omisti Ghanan hallitus.


title: Ghana International Airlines

text: Yhtiö lopetti toimintansa vuonna 2010.


title: Ghana International Airlines

text: Ghana International Airlines käytti toimintansa aikana seuraavia konetyyppejä:


title: Rachel Green

text: Rachel Karen Green on Jennifer Anistonin esittämä kuvitteellinen hahmo yhdysvaltalaisessa tilannekomediassa "Frendit" (1994–2004).


title: Rachel Green

text: Rachel ilmestyi "Frendien" ensimmäisessä jaksossa Central Perkiin yllään sateessa kastunut hääpuku. Hän etsi vanhaa ystäväänsä Monica Gelleriä, jonka kanssa hän ei ollut ollut paljoakaan yhteyksissä high schoolin jälkeen. Rachel oli karannut häistään tajuttuaan, että hän piti enemmän lahjaksi saamastaan kulhosta kuin sulhasestaan Barry Farberista.


title: Rachel Green

text: Pian ilmeni, ettei Rachel ollut tehnyt koskaan töitä, vaan hän oli elänyt isänsä rahoilla. Rachel oli hyvin itsekeskeinen ja hän oli ollut high schoolissa yksi suosituimmista, mutta samalla myös yksi vihatuimmista oppilaista. Isän kieltäydyttyä maksamasta Rachelin luottokortin laskuja, ellei tämä menisi naimisiin, Monica ja muut ystävykset kannustivat tätä aloittamaan uuden elämän New Yorkissa. Rachel päättikin hankkia työpaikan, ja hänet palkattiin tarjoilijaksi Central Perkiin. Hän oli työssään toivoton, sillä hän piti pitkiä taukoja, istuskeli ystäviensä kanssa ja sekoitti vahingossa tilauksia. Tästä huolimatta hän sai pitää työnsä, mikä lienee ollut Guntherin ihastumisen ansiota.


title: Rachel Green

text: Kolmannella tuotantokaudella Joey ja Chandler kehottavat Rachelia etsimään työtä haluamaltaan alalta eli muotibisneksestä. Rachelin ensimmäinen muotialan työpaikka oli Fortunata Fashions, jonne hän pääsi Joeyn isän ansiosta. Hän kuitenkin siirtyi Bloomingdale’sille ja myöhemmin Ralph Laurenille. Sieltä Rachel kuitenkin sai potkut pomon kuultua hänen hakevan töitä Guccilta, jonne hän ei kuitenkaan päässyt. Seuraavaksi Rachelille tarjottiin töitä Louis Vuittonilta Pariisista.


title: Rachel Green

text: Rachel tunnetaan myös suhteestaan Monican isoveljeen Ross Gelleriin. Ross oli ollut toivottoman rakastunut Racheliin jo kouluajoista lähtien. Kun Rachel muutti kaupunkiin, Ross yritti kertoa tälle ihastuksestaan, mutta jokin esti häntä aina. Lopulta Chandler paljasti vahingossa Rossin ihastumisen tämän ollessa Kiinassa. Rossille ja Rachelille tuli kuitenkin riitaa, ja he menivät ensimmäisen kerran yhteen vasta jaksossa "Ystävyyslahja". Heidän suhteensa päättyi, kun heille tuli jälleen riitaa, joten he päättivät pitää taukoa. Ross makasi Joeyn ja Chandlerin ihastuksen Chloen kanssa ja Rachelin saatua tietää tästä he riitaantuivat ja erosivat. Pian kaksikko palasi taas yhteen, mutta he erosivat kohta jopa nopeammin kuin aiemmalla kerralla. Rachelilla on myös ollut lyhyt suhde italialaiseen, Paolo-nimiseen mieheen (Cosimo Fusco), mutta suhde ajautui karille, kun Paolo yritti lähennellä Phoebea. Rachel on myös seurustellut assistenttinsa Tagin kanssa ollessaan töissä Ralph Laurenilla.


title: Rachel Green

text: Myöhemmin Ross aikoi mennä naimisiin brittiläisen Emilyn kanssa. Rachel päätti estää häät, mutta heltyi lopulta nähdessään kaksikon. Ross mainitsi kuitenkin seremoniassa vahingossa Rachelin nimen Emilyn sijaan, ja seurauksena oli ero.


title: Rachel Green

text: Matkustettuaan Las Vegasiin Rachel ja Ross joivat itsensä humalaan ja menivät naimisiin. He eivät muistaneet asiasta seuraavana päivänä mitään, kunnes muut ystävykset kertoivat siitä heille. Ross ei olisi halunnut kolmatta epäonnistunutta avioliittoa ja huijasi Rachelia kertoen, että oli jo hankkinut heille eron. Rachel kuitenkin sai tietää siitä, ja he hakivat avioliiton mitätöintiä.


title: Rachel Green

text: Seitsemännellä tuotantokaudella Ross ja Rachel makasivat yhdessä, ja Rachel tuli vahingossa raskaaksi. Myöhemmin hän synnytti Rossin toisen lapsen Emman, ja samoihin aikoihin heidän ystävänsä Joey rakastui Racheliin. Emman syntymä sai Rachelin muuttumaan vähemmän itsekeskeiseksi, vaikka hän oli muutunut jo paljon sen jälkeen kun hän muutti New Yorkiin. Joey kertoi tunteistaan Rachelille, mutta tämä ei kuitenkaan halunnut seurustella Joeyn kanssa.


title: Rachel Green

text: Viimeisessä jaksossa Rachel lähti lentokentälle matkatakseen Pariisiin uuden työnsä pariin. Ross vastusti sitä ja lähti Rachelin perään lentokentälle. Ross sai Rachelin juuri ja juuri kiinni. Muutaman vastoinkäymisen jälkeen Rachel päätti jäädä Yhdysvaltoihin ja palasi Rossin kanssa yhteen.


title: Rachel Green

text: Rachel-kampaus on kerrostettu paksu kampaus, jonkalainen Rachel Greenilla oli sarjan ensimmäisellä tuotantokaudella vuonna 1994. Jennifer Aniston ei itse pitänyt kampauksesta eikä säilyttänyt sitä, mutta se on siitä huolimatta pysynyt suosittuna. Kampauksen loi Anistonin pitkäaikainen kampaaja Chris McMillan, ja Aniston käytti sitä "Frendien" ensimmäisellä ja toisella tuotantokaudella. Siitä tuli välittömästi hyvin suosittu naisten keskuudessa.


title: Rachel Green

text:
Huolimatta kampauksen suosiosta, Aniston luonnehti sitä seuraavasti:
Kolmannella kaudella (1996) Aniston vaihtoi perinteisempään pitkätukkaiseen malliin, mutta vanha kampaus pysyi suosittuna. Vuonna 2010, kuusi vuotta sarjan päättymisen jälkeen, tehty tutkimus osoitti, että kampaus oli suosituin brittinaisten keskuudessa. "Wall Street Journal" -lehti listasi vuoden 2011 himotuimpia hiustyylejä, ja Aniston sijoittui listalla toiseksi.


title: Puhelinluettelo

text: Puhelinluettelo on aakkosellinen luettelo jonkin alueen tai yhteisön puhelinten haltijoista ja heidän puhelinnumeroistaan. Puhelinluettelo sisältää puhelinliittymän haltijan nimen ja ei-salaisten puhelinnumeroiden lisäksi usein myös haltijan osoitteen ja ammattinimikkeen. Puhelinluettelossa on sekä yksityishenkilöiden että yrityksien ja yhteisöjen puhelinnumeroita. Suomessa sisältö on pääasiassa ryhmitelty hakemistoihin aiemman verkkoryhmäjaon mukaisesti.


title: Puhelinluettelo

text: Suomessa julkaistaan 16 alueellista puhelinluetteloa, jotka yhdessä muodostavat valtakunnallisen puhelinluettelosarjan. Julkaisijana toimii Fonecta. Suomessa matkapuhelinten yleistyminen ja lankapuhelinten harvinaistuminen on huonontanut puhelinluetteloiden käyttömahdollisuuksia, sillä niissä on melko harvoja matkapuhelinnumeroita. Matkapuhelinnumeron lisääminen puhelinluetteloon on maksullista. Suomessa viimeiset paperiset puhelinluettelot julkaistaan vuoden 2016 aikana, ja viimeiset luettelot ovat jakelussa alkuvuodesta 2017.


title: Puhelinluettelo

text: Suomessa puhelinluettelossa on myös yritysten mainoksia ja alennuskuponkeja, kaupunkien ja taajamien opaskarttoja sekä niin sanotut keltaiset sivut (aik. "ammattihakemisto"), jotka sisältävät yritysten ja yksityisten ammatinharjoittajien maksullisia ilmoituksia luokiteltuina toimialojen ja ammattien mukaan.


title: Puhelinluettelo

text: Yleensä yksityishenkilöiden puhelinnumerot on mainittu puhelinluettelossa sukunimen mukaisessa aakkosjärjestyksessä. Joissakin maissa kuten Islannissa numerot on kuitenkin järjestetty ensisijaisesti etunimen mukaisesti.


title: Heidenreich

text: John Heidenreich, (s. 28. kesäkuuta 1972), parhaiten tunnettu sukunimellään Heidenreich, on yhdysvaltalainen showpainija. Hän on pituudeltaan 207 cm ja painoltaan 140 kg.


title: Heidenreich

text: Heidenreichilla on kokemusta joistain taistelulajeista, ja ensimmäisen mustan vyönsä hän sai 12-vuotiaana. Heidenreich pelasi myös amerikkalaista jalkapalloa. Painijaksi Heidenreich koulutettiin Ultimate Pro Wrestlingissä.


title: Heidenreich

text: Heidenreich solmi vuonna 2001 koulutussopimuksen WWE'n kanssa, joten hän joutui treenaamaan Ohio Valley Wrestlingissä.


title: Heidenreich

text: 16. lokakuuta 2003 Heidenreich tuotiin ruutuun. Heidenreich esiintyi SmackDown!-ohjelmassa, ja antoi Matt Hardylle nauhan, jonka Heidenreich toivoi Hardyn kautta päätyvän SmackDownin! siloiselle toimitusjohtajalle, Stephanie McMahonille. Hardy kuitenkin hävitti nauhan, eikä toimittanut sitä eteenpäin.


title: Heidenreich

text: No Mercy-PPV'ssä Heidenreich esiintyi jälleen. Hän kyseli Hardylta antamastaan nauhasta, ja päätyi lopulta kuristamaan Hardyn siloista sidekickiä, Shannon Moorea.


title: Heidenreich

text: 27. lokakuuta 2003 Heidenreich esiintyi RAW-ohjelmassa, yrittäen RAW'hon painimaan.


title: Heidenreich

text: Heidenreich lähetettiin myöhemmin takaisin OVW'hen treenaamaan.


title: Heidenreich

text: Heidenreich palasi syksyllä 2004 WWE'n Smackdown!-ohjelmaan, ja hänen managerinaan toimi Paul Heyman. Heidenreich feudasi The Undertakerin kanssa. Heidenreich ja The Undertaker kohtasivat toisensa Survivor Series-PPV'ssä, jossa Undertaker myös tämän selätti.


title: Heidenreich

text: Kun Undertaker osallistui vuoden viimeisessä PPV'ssä, Armaggeddonissa, 4 miehen mestaruusotteluun, johon ottivat Undertakerin lisäksi osaa Booker T, Eddie Guerrero ja silloinen hallitseva mestari John Bradshaw Layfield, Heidenreich sekaantui otteluun ja pilasi Undertakerin mahdollisuudet mestaruuteen.


title: Heidenreich

text: Heidenreich kohtasi Undertaker vuoden 2005 tammikuussa pidetyn Royal Rumble-PPV'ssä casket-ottelussa, jossa voittaakseen täytyi pistää vastustaja arkkuun. Undertaker voitti ottelun "veljensä" Kanen avustuksella. Heidenreich ei halunnut ensin tapella Undertakeria vastaan koska pelkäsi arkkuja.


title: Heidenreich

text: Heidenreich kääntyi myöhemmin faceksi, alkaen etsimään itselleen ystävää.


title: Heidenreich

text: Kun Heidenreichilla oli ongelmia MNM'n poikien, Johnny Nitron ja Joey Mercuryn kanssa, saapui hätiin hetki Road Warriors-dvd'n julkaisun jälkeen Road Warrior Animal. Animalin pelastettua Heidenreich, Heidenreich tarjoutui Animalin pariksi Great American Bash-PPV'hen kohtaamaan MNM WWE Tag Team mestaruuksista, ja Great American Bashissa Heidenreich ja Animal voittivatkin joukkuemestaruudet, ja Animal omisti mestaruusvoiton edesmenneelle partnerilleen Road Warrior Hawkille.


title: Heidenreich

text: Heidenreichista tehtiin seuraavien viikkojen aikana Legion of Doomin virallinen jäsen. Heidenreich ja Animal osallistuivat aktiivisesti tag team divisioonan otteluihin, senkin jälkeen, kun he hävisivät joukkuemestaruudet takaisin MNM'le.


title: Heidenreich

text: Myöhemmin samana vuonna Heidenreich vapautettiin WWE-sopimuksestaan, kun tämä oli ilmoittanut väsyneensä jatkuvaan matkustamiseen.


title: Four Color

text: Four Color (käytetään myös nimeä Four Color Comics) oli amerikkalainen, Dell Comicsin julkaisema sarjakuvalehti, joka ilmestyi vuosina 1939–1962. Lehteä ilmestyi peräti 1375 numeroa. 25 numeron jälkeen numerointi alettiin alusta, ja loppuvaiheessa osa numeroista jäi jostain syystä käyttämättä. Lehteä julkaistiin parhaimmillaan kymmeniä eri numeroita kuukaudessa.


title: Four Color

text: Four Colorissa seikkaili sarjakuvasankareita, joiden oman lehden aloittaminen katsottiin riskialttiiksi. Uuden lehden aloittamisesta kustantaja näet joutui maksamaan kovan maksun postilaitokselle. Muutenkin monessa tapauksessa uuden lehden aloittaessa jatkettiin mieluummin jonkun heikosti menestyneen numerointia kuin aloitettiin numerosta 1. Myös muilla yhtiöillä oli vielä 1970-luvulle asti vastaavia "kokeilusarjoja" uusille sarjakuville. Nykyinen käytäntö on ollut päinvastainen jo pari vuosikymmentä. Heikosti menevä sarja saatetaan lopettaa ja aloittaa kolmen kuukauden päästä numero ykkösestä.


title: Four Color

text: Kun FC-sarjassa oltiin julkaistu hyvin kaupaksi käyvää sarjakuvaa, aloitettiin oma lehti johon FC-sarjassa jo julkaistut laskettiin mukaan. Esimerkiksi Roope-setää tuli FC-sarjassa kolme numeroa, ja Uncle Scrooge-lehti alkoi numerosta 4. Tämä on ollut hämäävää suomalaisillekin sarjakuvaharrastajille, kun alkuperäisnumeroita on selvitetty. Moni muu suomalaisillekin tuttu hahmo ehti saamaan paljon useampia FC-sarjan numeroita.


title: Four Color

text: Four Colorin sankareita olivat piirrettyjen filmien hahmot (mm. Aku Ankka, Väiski Vemmelsääri, Nakke Nakuttaja), elokuvacowboyt (mm. Yksinäinen ratsastaja, Roy Rogers, Gene Autry) ja sanomalehdistä tutut sankarit (mm. Kippari Kalle, Masi, Dick Tracy). 1950-luvun lopulla mukaan tulivat tietysti televisio-ohjelmista tutut hahmot. Myös tuolloisten elokuvien sarjakuvaversioita ilmestyi tuohon aikaan tässä sarjassa.


title: Air Comores International

text: Air Comores International (IATA: GG, ICAO: HAH) on komorilainen lentoyhtiö. Sen omistaa Komorien hallitus (60 %) ja Air Bourbon (40 %).


title: Air Comores International

text: Air Comores International perustettiin vuonna 2004. Tammikuussa 2005:


title: Läski-Tony

text: Marion Anthony D’Amico eli Läski-Tony () on kuvitteellinen hahmo yhdysvaltalaisessa piirrossarjassa "Simpsonit". Läski-Tony on amerikanitalialainen mafioso, joka johtaa Springfieldin kaupungin paikallista mafiaa. Hahmon ääninäyttelijä on Joe Mantegna, joka ei esitä sarjassa mitään muita hahmoja.


title: Läski-Tony

text: Läski-Tony esiintyi ensi kertaa 3. tuotantokauden jaksossa ”Suosikki”, joka esitettiin 10. lokakuuta 1991. Hahmo oli alkujaan tarkoitettu kertakäyttöiseksi, mutta on sittemmin muodostunut sarjan vakiohahmoksi.


title: Läski-Tony

text: Läski-Tonyn seurassa nähdään aina muutama uskollinen kätyri, useimmiten kaksikko Legs ja Louie.


title: Läski-Tony

text: Läski-Tony on mukaelma järjestäytynyttä rikollisuutta kuvaavien kirjojen, elokuvien (muun muassa "Kummisetä"-trilogia, "Mafiaveljet") ja televisiosarjojen mafiosohahmoista. Eräs esikuva lienee vuonna 1990 valmistuneen "Kummisetä osa III" -elokuvan pääkonna Joey Zasa, jota esitti Läski-Tonyn ääninäyttelijä Joe Mantegna. Läski-Tonyn etunimeksi mainittu Anthony viitannee 1970- ja 1980-luvuilla Yhdysvalloissa vaikuttaneeseen mafiosoon Anthony "Fat Tony" Salernoon. Salerno menehtyi sattumoisin vuonna 1992 Springfield-nimisessä kaupungissa Missourissa. Läski-Tonyn sukunimi on mahdollisesti otettu New Yorkissa vaikuttavalta Gambinon mafiaperheen pomolta John ”Jackie” D’Amicolta.


title: Läski-Tony

text: Springfieldin vaikutusvaltaisin ja pelätyin rikollispäällikkö Läski-Tony on toisaalta kylmäverinen rikollinen, armoton vihollistensa käsittelyssä eikä häikäile murhauttaa ihmisiä. Toisaalta monesti hän saattaa käyttäytyä kuin ystävällinen herrasmies ja tuo esiin myös herkän puolensa. Läski-Tonyn laittomia puuhia ovat muun muassa Hassu-klovnin kiristäminen, pormestari Joe Quimbyn lahjominen, laittomien savukkeiden ja ilotulitteiden salakuljetus ja rotanmaidon myyminen Springfieldin ala-asteelle. Toistuvassa vitsissä Tonyn jengi on hävittämässä ruumista tai kuljettamassa auton takakonttiin lukittua ihmistä keskellä kirkasta päivää kenenkään kiinnittämättä asiaan suurempaa huomiota. Simpsonin perhe joutuu usein tekemisiin Läski-Tonyn kanssa, mutta Tony on yleensä heille ystävällinen.


title: Läski-Tony

text: Läski-Tony asuu Springfieldin ulkopuolella sijaitsevassa ylellisessä ja italialaistyylisessä kartanossa, jossa on lukuisia italialaisia patsaita ja taidemaalauksia. Hänellä on kouluikäinen poika Michael (ääninäyttelijä Tress MacNeille), joka haluaisi mieluummin kokiksi kuin isänsä työn jatkajaksi. Läski-Tonyn vakituisia kätyreitä ja henkivartijoita ovat Legs ja Louie (ääninäyttelijät Hank Azaria ja Dan Castellaneta). Toisinaan joukkoon liittyvät myös itsepäisestä vaikenemisestaan tunnettu Johnny Tiukkahuuli ("Johnny Tightlips", ääni Hank Azaria) sekä pakonomaisesti vasikoiva Vasikka-Frankie ("Frankie the Squealer", ääni Dan Castellaneta). Tonyn mafiajengin kokoontumispaikkana on Springfieldin keskustassa sijaitseva ”Laillisten liikemiesten kerho” ("The Legitimate Businessmen's Social Club") ja hänen virallinen toimeenkuvansa on ”Springfieldin jätehuollon ylläpito”. Joutuessaan oikeuteen 3. kauden jaksossa ”Suosikki” Tony väitti käyvänsä kerholla vain lukemassa päivän lehdet. Ammattinsa takia Läski-Tonylla on lukuisia vihamiehiä, muiden muassa Calabresin mafiaperhe, joka on yrittänyt salamurhata hänet.


title: Läski-Tony

text: Läski-Tonyn koko nimi on hieman epävarma. Jaksossa ”Suosikki” hänen oikeaksi nimekseen mainittiin William Williams, joka luultavasti oli pelkkä peitenimi. Myöhemmin Läski-Tonyn etunimen sanottiin olevan Marion. 8. kauden jaksossa ”Luontainen kyky” nyrkkeilijä Drederick Tatum kutsuu häntä nimellä Anthony ”Fat Tony” D'Amico.


title: Läski-Tony

text: Läski-Tony on pariin otteeseen uhannut Simsponeita. Jaksossa ”Suosikki” hän palkkasi Bart Simpsonin apulaisekseen ja yritti myöhemmin tehdä tästä syntipukin oikeuden edessä väittämällä Bartia koko organisaation johtajaksi. 6. kauden jaksossa ”Pelle-Homer” Läski-Tony kätyreineen erehtyi luulemaan Hassu-klovnin klovnikoulun käynyttä Homer Simpsonia Hassuksi ja yritti tappaa hänet kostoksi Hassun maksamattomien pelivelkojen takia. Homer ja Hassu onnistuivat yhdessä kuittamaan pelivelan suorittamalla Läski-Tonyn kummisedän Don Vittorio Dimaggion suosikkitempun. 13. kauden jaksossa ”Isän poliisitoimi” Homerin perustama yksityinen turvallisuuspalvelu onnistui pidättämään Läski-Tonyn ja telkeämään hänet vankilaan. Paettuaan Läski-Tony uhkasi kostona tappaa Homerin, mutta Maggie Simpson pelasti isänsä hengen ampumalla kiväärillä mafiosoja olkapäähän. 20. kauden jaksossa ”Pikkutuhmaa pullanpaistoa” Homer jahtasi Läski-Tonya palkkionmetsästäjänä yhdessä Ned Flandersin kanssa.


title: Läski-Tony

text: 18. tuotantokauden jaksossa ”Mafian maailma” esiteltiin Läski-Tonyn Michael-niminen poika, joka "Kummisetä"-elokuvien Michael Corleonen tavoin tuli vastahakoisuudestaan huolimatta vedetyksi mukaan mafiaperheensä rikollisiin puuhiin. Samassa jaksossa myös ilmeni, että Hassupurilaisella on Springfieldissä pikaruokamonopoli, koska Hassu-klovni maksaa Läski-Tonylle siitä, että mafia pitää McDonald’sin ja Burger Kingin poissa kaupungista.


title: Läski-Tony

text: 22. kauden jaksossa ”Vakoilua” Läski-Tony kuoli, mutta hänen paikkansa otti hänen serkkunsa Timmi-Tony ("Fit Tony"), joka lihomisen jälkeen muuttui täysin identtiseksi hänen kanssaan ja alkoi käyttää samaa nimeä. Hahmon vaihtumiseen ei ole myöhemmin viitattu, joten se muistuttaa tässä suhteessa rehtori Skinneriä koskenutta ”Armin Tamzarian” -paljastusta, joka ei vaikuttanut mitenkään myöhempien jaksojen juoniin. Saman tuotantokauden jaksossa ”Rakkauden pyörteissä” Läski-Tony meni naimisiin Selma Bouvierin kanssa, mutta avioliitto paljastui lumeeksi, sillä Tonylla oli jo vaimo ja Selma oli tarkoitettu vain Tonyn rakastajattareksi.


title: Gil de Ferran

text: Gil de Ferran (s. 11. marraskuuta 1967 Pariisi, Ranska) on brasilialainen rata-autoilija, jonka suurimpiin saavutuksiin lukeutuvat Champ Car -sarjan mestaruus vuosina 2000 ja 2001 sekä Indianapoliksen 500 mailin ajon voitto vuonna 2003.


title: Gil de Ferran

text: 1980-luvun alussa de Ferran aloitti mikroautoilun maanmiehensä Emerson Fittipaldin otteiden innoittamana. Vuonna 1987 hän siirtyi Formula Fordeihin ja 1991 Formula 3 -sarjaan. Vuonna 1992 hän voitti Formula 3 -sarjan Britannian-mestaruuden saavutettuaan kauden aikana seitsemän voittoa. Vuosina 1993–1994 de Ferran ajoi Formula 3000 -sarjassa Paul Stewartin tallissa, sijoituksinaan kokonaispisteissä neljäs ja kolmas.


title: Gil de Ferran

text: Vuoden 1994 loppupuolella Jim Hallin talli kutsui de Ferranin testaamaan IndyCar-autoa ja hän sai ajopaikan seuraavaksi kaudeksi. Hyvät otteet jatkuivat kauden mittaan ja hänet valittiin vuoden tulokkaaksi loppupistesijoituksenaan 14. sija. Kauden viimeisessä kisassa Laguna Secassa hän saavutti osakilpailuvoiton. Vuonna 1996 de Ferran saavutti voiton Clevelandissa, mutta kauden päätyttyä Jim Hall vetäytyi tallinsa kanssa kilpa-autoilun parista ja de Ferran siirtyi kaudeksi 1997 Derrick Walker/Valvoline-tallin kuljettajaksi. Kauden loppupisteissä hän sijoittui toiseksi Alex Zanardin takana, vaikkei saavuttanut kauden aikana yhtään voittoa. Seuraavaksi kaudeksi de Ferranista povattiin mestaria, mutta kausi meni pilalle Goodyearin huonojen renkaiden takia ja hän oli loppupisteissä vasta kahdestoista. Vuonna 1999 de Ferran saavutti pitkän tauon jälkeen voiton Portlandissa, mutta jälleen hän jäi kauden päätteeksi ilman tallia, kun Valvoline ja Goodyear vetäytyivät sarjasta. Kaudeksi 2000 hän siirtyi Penskelle Hélio Castronevesin, joka oli saanut paikan Greg Mooren kuoltua edelliskauden päätöskilpailussa, tallitoveriksi.


title: Gil de Ferran

text: Penskellä de Ferran voitti heti kaksi Champ Car -mestaruutta (2000 ja 2001), joiden jälkeen talli siirtyi Indy Racing Leagueen. IRL:ssä de Ferran voitti legendaarisen Indianapolisin 500 mailin ajon vuonna 2003 ja päätti kauden päätteeksi lopettaa kilpa-autoilijan uransa. Sittemmin hän on työskennellyt Hondan tallissa Formula 1 -sarjassa urheilullisena johtajana.


title: Gil de Ferran

text: De Ferran asui Floridan Fort Lauderdalessa englantilaisen vaimonsa ja kahden lapsensa kanssa. Siirryttyään Hondan F1 -tallin palvelukseen hän muutti Englantiin.


title: Gil de Ferran

text: De Ferran teki paluun kilpa-auton rattiin ALMS-sarjassa, jossa ajoi kausilla 2008 ja 2009. Vuonna 2011 de Ferran kilpaili vielä kahdessa Australian V8 Supercars -luokan kisassa ja vetäytyi sen jälkeen radoilta.


title: Moottoriöljy

text: Moottoriöljy on öljyä, jonka tehtävä on sitoa likaa, tiivistää, jäähdyttää ja voidella moottoria. Moottorin voiteluöljy koostuu perusöljystä ja siihen käytetyistä lisäaineista. Käytettävän perusöljyn laatu ja viskositeetti vaikuttavat siihen, miten tehokas, kestävä ja suojaava voitelu on. Oikeanlaatuinen moottoriöljy takaa kestävät voiteluominaisuudet niin öljyn ikääntyessä kuin kovassa rasituksessakin.


title: Moottoriöljy

text: Moottoriöljyjä on kaksi- ja nelitahtimoottoreihin. Kaksitahtisissa moottoreissa voiteluöljy sekoitetaan joko polttoaineen sekaan tai levitetään tuorevoitelujärjestelmän kautta voitelukohteisiin (erillinen tankki öljylle). Nelitahtisissa moottoreissa voiteluöljy on öljypohjassa, josta sitä kierrätetään voitelukanavia pitkin voitelemaan koko moottoria. Kaksitahtimoottori polttaa kaiken saamansa öljyn, joten siihen ei tarvitse tehdä öljynvaihtoa, mutta öljytasoa on seurattava paljon tarkemmin. Kaksi- ja nelitahtiöljyt eivät ole yhteensopivia, eikä niitä saa sekoittaa.


title: Moottoriöljy

text: Moottoriöljyissä ja moottoreissa käydään jatkuvaa kehityskilpailua. Jatkuvasti kiristyvät ympäristöystävällisyys- ja päästövaatimukset vaativat jatkuvaa moottoriöljyjen kehittämistä yhtenä osana taloudellisesti toimivaa moottoria. Kärjistetysti voisi sanoa, että autonvalmistajat haluaisivat pidentää öljynvaihtovälejä autojen myyntivalttina ja öljy-yhtiöt haluaisivat lyhemmät vaihtovälit, jotta öljyjä olisi helpompi kehittää.


title: Moottoriöljy

text: Moottoriöljyn ominaisuudet vaikuttavat polttoaineenkulutukseen pääosin perusöljyn laadun ja viskositeetin kautta. Synteettinen perusöljy ja alhainen viskositeetti aiheuttavat vähemmän kitkavastuksia moottorin voitelujärjestelmässä ja täten laskevat polttoaineenkulutusta. Vaikutus pakokaasupäästöjen koostumukseen tulee öljyn, sekä käytettävän polttoaineen kemiallisesta koostumuksesta.


title: Moottoriöljy

text: Nesteen tekemän raskaan kaluston voiteluainetutkimuksen mukaan siirtymällä 15w-40 -luokan öljystä 10/5/0w-30 -luokkaan, voidaan polttoaineenkulutusta saada laskettua 1-2 % (moottorista riippuen). Moottoriöljyn vaikutus polttoaineenkulutukseen on suurimmillaan pienillä moottorin kuormituksilla, jolloin moottorin sisäisten kitkahäviöiden suhteellinen osuus on suurimmillaan. VTT:n tutkimuksessa raskaan kaluston polttoaineenkulutuksessa ei havaittu suuria eroja normaalissa käytössä kuluneen ja uuden moottoriöljyn välillä.


title: Moottoriöljy

text: Moottoriöljyjen vaihtoväli pyritään maksimoimaan, jotta syntyvän jäteöljyn määrä vähenee ja näin jäteöljyjen aiheuttama ympäristökuormitus alenee. Vaihtovälin määrittelyssä pyritään huomioimaan sekä päästövaatimukset että ajoneuvon käyttöolosuhteet entistä tarkemmin. Euro 4 ja 5 -päästöluokkiin tarkoitetusta Low-SAPS -moottoriöljystä on hyötyä myös aiempien päästöluokkien moottoreissa, sillä ne alentavat päästöpartikkelien muodostusta.


title: Moottoriöljy

text:
Moottoriöljyltä vaaditaan hyvää suojausta heti käynnistyksestä lähtien, eli öljyn on kyettävä nousemaan nopeasti öljypohjasta moottorin yläosaan ja voideltava osia kulumisen minimoimiseksi. Öljyn nousemista moottorin yläosiin pyritään nopeuttamaan käyttämällä ohuempia öljyjä. Moottoriöljyn toiminta monissa ajoneuvojen nelitahtimoottoreissa perustuu paineistettuun järjestelmään, missä öljynpaineet vaihtelevat 0,5 - 7 bar riippuen moottorista ja kierrosluvuista. Öljyn on toimittava tehokkaasti jo ulkoilman lämpötilasta aina satojen asteiden lämpötilaan asti kestäen kovia paineita ja leikkausvoimia. Moottoriöljyn ihanteellinen käyttölämpötila on 70 - 110 °C, jolloin moottoriöljyn lisäaineet toimivat aktiivisesti ja pitävät moottorin puhtaana. Nyrkkisääntönä on, ettei moottoria saisi kuormittaa raskaasti ennen kuin öljyn lämpötila on saavuttanut 50 °C.
Joissain moottoreissa on öljynjäähdytin, joka estää moottoriöljyn ylikuumentumisen kovassa rasituksessa, parantaen näin öljyn ja moottorin kestoikää. Öljyn ylikuumentuminen saattaa aiheuttaa öljykalvon liiallisen ohenemisen, jolloin laakereille ei enää muodostu kestävää öljykalvoa ja metalli-metalli -kosketus on mahdollinen. Se johtaa nopeaan osien kulumiseen tai jopa laakeri-/moottorivaurioon. Öljynjäähdyttimiä käytetään paljon raskaan kaluston moottoreissa, henkilöautoissa yleensä vain tehokkaimmissa moottoreissa on öljynjäähdytin. Öljynjäähdytin voi olla myös yhdistettynä moottorin nestejäähdytysjärjestelmään, jolloin moottorin jäähdytysneste lämmittää öljyä kylmällä säällä ja viilentää öljyä kuumalla säällä - tätä kutsutaan lämmönvaihtimeksi.


title: Moottoriöljy

text: Uusi moottoriöljy on yleensä vaalean- tai tummanruskeaa. Käytössä moottoriöljy kuitenkin tummuu, sillä se sitoo moottorin likaa itseensä. Öljyn sekaan pääsee muun muassa metallihiutaleita, karstaa, nokea ja pieniä määriä polttoainetta sekä tiivistynyttä vettä. Loppuunkäytetty moottoriöljy eli jäteöljy on yleensä tumman mustaa. Erityisesti dieselmoottorin öljy tummuu noen vuoksi nopeasti, mutta se ei tarkoita että öljy olisi heti käyttökelvotonta. Moottoriöljyn ikääntymiseen vaikuttavat muun muassa moottorin pyörimisnopeus, käyttötuntimäärä, käytetty polttoainemäärä (kuormitus), sekä öljyn ja imuilman lämpötila. Hapettumisen kautta vanhenemiseen vaikuttavat öljyyn pääsevä noki ja korkeat öljyn lämpötilat. Tässäkin tulee luottaa autonvalmistajan antamaan vaihtoväliin ja öljynlaatusuosituksiin.


title: Moottoriöljy

text: API-luokitus ("American Petroleum Institute") ilmaisee myös millaiselle moottorille öljy on tarkoitettu. Öljytölkin kyljessä saattaa lukea esimerkiksi API SJ/CC. S-kirjain ilmoittaa sopivuuden bensiinimoottorille, ja vinoviivan jälkeen tuleva C ilmoittaa sopivuuden diesel-moottoreille. S:ää seuraava J-kirjain ilmoittaa öljyn laadun: mitä kauempana aakkosissa kirjain on, sitä vaativammat moottoritestit öljy on läpäissyt ja sitä laadukkaampaa öljy on (samoin myös C:tä seuraava kirjain). API-luokitus ilmoittaa vain moottoriöljyn laadun lähtötason, eli öljy voi ylittääkin moottoritestin vaatimukset. API-luokitus on taaksepäin yhteensopiva, eli korkeamman luokituksen öljyä voi käyttää alempaa luokitusta vaativassa moottorissa.


title: Moottoriöljy

text: ACEA-luokitus ("European Automobile Manufacturers Association") ilmoittaa, millaisiin käyttöolosuhteisiin öljy on suunniteltu. A-luokka on bensiinimoottoreille, B-luokka dieselmoottoreille, C-luokka katalysaattori- ja hiukkassuodattimilla varustetuille henkilöautoille ja E-luokka raskaalle kalustolle. Kirjaimen jälkeen tuleva numero ilmaisee, miten raskaaseen käyttöön öljy on suunniteltu. Mitä suurempi numero, sitä raskaampaan käyttöön öljy on. ACEA-luokitus on API-luokitusta vaativampi, eurooppalaisten autonvalmistajien järjestön oma luokitus.


title: Moottoriöljy

text: Lisäksi autovalmistajat ovat luoneet omia laatustandardeja, näistä esimerkkeinä VW 503.00 tai BMW LL-01. Jos autonvalmistaja on asettanut omia erikoisvaatimuksia öljylaadulle, tulee nämä vaatimukset ottaa huomioon. Autojen pidentyneet huoltovälit vaativat moottoriöljyltä parempia ominaisuuksia (mm. voimakkaampaa lisäaineistusta), joihin yo. vaatimukset viittaavat - puhutaan ns. longlife-öljyistä. Maataloudessa on käytössä erikoisöljyjä, jotka täyttävät sekä moottoriöljyn että vaihteistoöljyn laatuluokitukset.Naantalin voiteluainetehdas on Naantalissa sijaitseva, vuonna 1957 perustettu Pohjoismaiden suurin, muun muassa moottoriöljyä valmistama tehdas. Tehtaan omistaa Exxon Mobil Finland Oy Ab, joka on maailman suurimman öljyn tuottajan ja myyjän Exxon Mobil Corporationin tytäryhtiö.


title: Moottoriöljy

text:
Musta liete syntyy, kun palolämpötila on > 1 400 °C. Silloin syntyy enemmän typen oksideja (NOx), jotka aiheuttavat moottoriöljyn hapettumista ja näin edesauttavat öljyn paksuuntumista. Typen oksidit ja vesi muodostavat seoksen, josta kehittyy typpihappoa. Tämä aiheuttaa moottoriöljyn paksuuntumisen ja lopputuotteena syntyy mustaa lietettä. Musta liete on siis paksuuntuneen moottoriöljyn äärimmäinen muoto.
Musta liete voi tukkia voiteluainekanavia tai koko imusiivilän, mistä aiheutuu moottorivaurio. Musta liete pitää puhdistaa ensin käsin ja sitten huuhtelemalla moottori erityisillä puhdistusaineilla.


title: Moottoriöljy

text: Mustan lietteen syntyyn voivat johtaa liian pitkiksi venyneet öljyn vaihtovälit tai liian alhainen öljyn määrä. Moottoria ja öljyä rasittava ajotapa, eli hyvin pitkät joutokäynnin tai täyden kuormituksen jaksot, voivat myös paksuunnuttaa moottoriöljyä ja saada aikaan mustaa lietettä. Muita vaikuttavia tekijöitä ovat väärä polttoaine- tai öljylaatu, männänrenkaiden huono kunto, veden kondensoituminen moottoriöljyyn sekä vaikeat ilmasto-olosuhteet.


title: Air Madagascar

text: Air Madagascar (IATA: MD, ICAO: MDG) on madagaskarilainen lentoyhtiö, jonka kotikenttänä toimii Ivaton kansainvälinen lentoasema Antananarivossa.


title: Air Madagascar

text: Air Madagascar perustettiin vuonna 1962. Madagaskarin hallitus omistaa siitä 89,56 %.Lokakuussa 2016:


title: Kemi-Tornion lentoasema

text: Kemi-Tornion lentoasema on Finavian ylläpitämä lentoasema Kemissä. Lentoasema sijaitsee Paattion kaupunginosassa ja osittain myös Keminmaan kunnan puolella kuusi kilometriä Kemin keskustasta pohjoiseen ja 18 kilometriä Tornion keskustasta itään. Vuonna 2016 lentoaseman kautta kulki noin 61 314 matkustajaa.


title: Kemi-Tornion lentoasema

text: Lentoasemalta on kulkuyhteydet lähinnä taksilla. Lähimmät linja-autot Kemiin, Tornioon ja muualle Lappiin kulkevat 700 metrin päässä sijaitsevalta pysäkiltä.


title: Kemi-Tornion lentoasema

text: Lentoasemalla on yksi kiitotie, 18/36, jonka pituus on 2 503 metriä. Aiemmin lentoasemalla oli myös toinen kiitotie (09/27), mutta se poistettiin käytöstä vähäisen käytön vuoksi.


title: Kemi-Tornion lentoasema

text: Vuonna 2010 Kemi-Tornion lentoasema sai Finavian myöntämän kannustuspalkinnon kulujen hallinnasta sekä peruslentoasemakonseptin tuloksellisesta ja esimerkillisestä toteuttamisesta.


title: Kemi-Tornion lentoasema

text: Kesäkuussa 2017 Norwegian Air Shuttle ja Finnair lensivät Kemi-Tornion lentoasemalle, kun Oulun lentoaseman kiitotie päälystettiin.


title: Kemi-Tornion lentoasema

text: Lentoaseman rakentaminen aloitettiin 1937. Syksyllä 1938 lentokenttä täytti II luokan lentokentän vaatimukset, mutta lopullisesti kenttä valmistui vasta 1939. Asemalla oli tuolloin vain väliaikainen puurakennus toimisto- ja odotustiloina sekä vaatimaton lennonjohtotorni. Jatkosodan aikana lentokenttä oli saksalaisten joukkojen hallinnassa. Lähtiessään Kemistä Lapin sodan alettua saksalaiset tuhosivat lentokentän kiitoradan, konehallin ja turvallisuuslaitteet. Nykyinen asemarakennus valmistui sodan jälkeen 1953. Sitä on myöhemmin laajennettu 1960- ja 1980-luvuilla.


title: Valde Sorsa

text: Valde Matias Sorsa (29. joulukuuta 1920, Kontiolahti – 15. kesäkuuta 1942, Vuottaa, Kivennapa) oli suomalainen sotilas ja Mannerheim-ristin ritari.


title: Valde Sorsa

text: Korpraali Sorsa oli ryhmänjohtajana Jalkaväkirykmentti 7:n toisessa pataljoonassa. Hänet nimitettiin 1. syyskuuta 1941 Mannerheim-ristin ritariksi numero 8 erikoisesta urheudesta ja useasta hyökkäyksiä edistäneestä toiminnasta taistelupartion johtajana. Hänet ylennettiin alikersantiksi 26. elokuuta 1941.


title: Valde Sorsa

text: Alikersantti Sorsa haavoittui 15. kesäkuuta 1942 Ohdassa ja kuoli samana päivänä 23. kenttäsairaalassa Kivennavan Vuottaalla. Juuri lomalta palannut Sorsa oli ryhmänsä kanssa naamioimassa taisteluhaudan etureunaa, kun venäläisen tarkka-ampujan luoti osui Sorsaa selkään ja lävisti hänen keuhkonsa.


title: Valde Sorsa

text: Everstiluutnantti Arvo Ahola, joka oli esittänyt alaiselleen Sorsalle Mannerheim-ristiä ja joka itsekin joulukuussa 1944 nimitettiin Mannerheim-ristin ritariksi, muisteli myöhemmin: ""Jo heti sodan alkupäivinä huomioni kiinnittyi terhakkaan korpraali Sorsaan. Hän oli asevelvollinen, ei katsellut maailmaa kovin korkealta, erittäin vaatimaton maalaisnuorukainen, joka heti sodan ensimmäisinä päivinä ansaitsi korpraalin natsat olkapäilleen. Hänellä oli veressään sotilaallisen toiminnan korkein teho. Juuri siksi hän venyi loistaviin taistelusuorituksiin yli tavanomaisten mittojen. Hänen veroisiaan taistelijoita oli harvassa. Sorsa antoi taisteluyksikölleen oman tärkeän panoksensa, eikä ritarinimityksestä huolimatta koskaan tuonut itseään esiin. Taistelussa hän kuitenkin näytti esimerkkiä ollen aina ensimmäisenä ja kaikista tehokkaimpana. Koskaan kukaan ei kuullut hänen pröystäilevän saavutuksillaan, hän teki enemmän kuin puhui.""


title: Valde Sorsa

text: Tiedotuskomppaniassa palvellut pilapiirtäjä Kari Suomalainen oli kesäkuussa 1942 saanut määräyksen tehdä muotokuvan eräästä Mannerheim-ristin ritarista, jonka nimeä hän ei tiennyt. Saavuttuaan perille Suomalainen sai yllätyksekseen kuulla kyseisen ritarin juuri haavoittuneen ja viedyn kenttäsairaalaan, jossa Suomalainen sitten piirsi muotokuvan leikkauspöydällä tajuttomana makaavasta nuoresta sotilaasta. Myöhemmin osoittautui, että kyseessä oli juuri alikersantti Valde Sorsa, Suomalaisen ikätoveri. Kuusinkertainen jalkapallon Suomen mestari ja maajoukkuemies Sebastian Sorsa on Valde Sorsan sukulainen.


title: Demis Roussos

text: Artémios ”Ntémis” Ventourís-Roússos (, kansainvälisesti usein Demis Roussos, 15. kesäkuuta 1946 Aleksandria, Egypti – 25. tammikuuta 2015 Ateena, Kreikka) oli kreikkalainen laulaja. Hän oli äänialaltaan tenori.


title: Demis Roussos

text: Roússoksen ura alkoi 17-vuotiaana vaihtuvissa kokoonpanoissa, sen jälkeen kun perhe oli muuttanut Suezin kriisin aikaan Egyptistä Kreikkaan. Vuonna 1968 perustettu progressiivisen rockin yhtye Aphrodite’s Child toi hänelle julkisuutta yhtyeen laulajana. Yhtye saavutti myös kansainvälistä huomiota, eikä vähiten Roússoksen vokaaliosuuksien ansiosta. Yhtyeen viimeisestä albumista "666" on sanottu muodostuneen jopa eräänlainen kulttiklassikko. Yhtyeen lopetettua Roússos teki vielä satunnaisia levytyksiä entisen yhtyekaverinsa Vangeliksen kanssa.


title: Demis Roussos

text: Aphrodite’s Childin jälkeen Roússos siirtyi soolouralle. Hänen tunnetuin kappaleensa ”Forever and Ever” nousi useissa maissa myyntilistojen kärkisijoille vuonna 1973. Muita kappaleita ovat muun muassa ”My Friend The Wind”, ”My Only Fascination”, ”My Reason”, ”Velvet Mornings”, ”Goodbye, My Love, Goodbye”, ”Someday” ja ”Lovely Lady of Arcadia”. Roússoksen suosio oli 1970-luvulla yhtä vankkaa ympäri Eurooppaa kuin latinalaisen Amerikan maissakin.


title: Demis Roussos

text: Roússos konsertoi Suomessa 23. ja 24. lokakuuta 1974 Helsingin Kulttuuritalossa, 14. ja 15. maaliskuuta 1975 Finlandia-talossa sekä 16. maaliskuuta 1975 lla.


title: Demis Roussos

text: Roússos kuoli 25. tammikuuta 2015 Hygeia Hospitalissa Ateenassa ollessaan hoidettavana vatsa-, maksa- ja haimasyöpien takia. Hänet haudattiin Ateenan ensimmäiselle hautausmaalle, jonne on haudattu monia kreikkalaisia poliitikkoja ja kulttuurihenkilöitä.


title: Haggard: The Movie

text: CKY Haggard: The Movie on Ryan Dunnin, Bam Margeran ja Brandon DiCamillon tähdittämä elokuva. Siinä nähdään myös muita tuttuja henkilöitä ohjelmasta "Viva La Bam", kuten Rake Yohn, Bam Margeran entinen tyttöystävä Jenn Rivell, joka esittää elokuvassa Ryan Dunnin entistä tyttöystävää, Bamin setä, Don Vito ja Bamin vanhemmat April ja Phil Margera kuten myös CKY-yhtyeestä tuttu Bamin isoveli Jess Margera.


title: Haggard: The Movie

text: Elokuva kertoo rakkaudesta, mustasukkaisuudesta, masennuksesta ja ystävydestä. Elokuvan kesto on noin tunti ja 36 minuuttia. Musiikkina elokuvassa kuullaan muun muassa yhtyeitä kuten: Amorphis, Bomfunk MC’s, Clutch, Dead or Alive, Faithless, HIM, Iggy Pop, In Flames, New Order, Orbital ja Shantalla.


title: Air Malawi

text: Air Malawi oli vuonna 1967 perustettu malawilainen lentoyhtiö. Sen kotipaikka oli Chilekan kansainvälinen lentoasema Blantyressä. Se lopetti toimintansa helmikuussa 2013.Heinäkuussa 2005:


title: Kem

text: Kem tai KEM voi tarkoittaa:


title: Velhonuoret

text: Velhonuoret () on Diane Duanen kirjoittama fantasiaa ja scifiä yhdistelevä nuortenkirjasarja, johon kuuluu yhdeksän kirjaa. Sarja kertoo kahdesta nuoresta velhosta, joiden nimet ovat Nita ja Kit. Sarjan ensimmäinen osa "Haluatko velhoksi?" ("So You Want To Be A Wizard") julkaistiin vuonna 1983. Vuonna 1997 Diane Duane alkoi kirjoittaa uutta samaan kuvitteelliseen maailmaan sijoittuvaa sarjaa nimeltä "Feline Wizards", mutta sen pääosissa ovat eri hahmot.


title: Velhonuoret

text: Sarja sisältää elementtejä fantasiasta, scifistä ja uskonnosta. Vaikka taikuuden käyttö vaatii kirjoissa luontaista kyvykkyyttä, se vaatii myös tiettyä luonnontieteellistä kyvykkyyttä. Esimerkiksi matkatessaan erään taian voimalla Kuuhun Nita ja Kit joutuvat laskemaan tarvittavan hengitysilman määrän ja Maan vetovoiman voittamiseen tarvittavan pakonopeuden. Silti Diane Duane ei pelkää ottaa esille myös vakavia aiheita, kuten esimerkiksi kuolemaa, uhrautumista ja takaisin maksua.


title: Velhonuoret

text: Velhonuorten maailman loivat voimat. Voimat loivat yhdessä universumia. Niiden luomassa maailmassa ei ollut kuolemaa eikä mitään muutakaan pahaa, mutta eräs voima oli katsonut sivusta. Se oli halunnut tehdä vielä lopuksi jonkun suuren parannuksen. Niinpä se loi entropian ja kuoleman. Muut voimat suuttuivat yksinäiselle voimalle ja heittivät sen ulos. Se jäi kiertelemään maailmassa ja jakoi ja kylvi kuolemaa.


title: Velhonuoret

text: Tulevat velhot ovat aluksi ihan tavallisia ihmisiä. He löytävät voimien johdatuksella kirjan nimeltä Haluatko Velhoksi? Se on velhojen käsikirja. Aluksi velho vannoo valan ja sitten hän joutuu tulikokeeseen, missä hän joutuu taistelemaan Yksinäistä voimaa vastaan. Joskus tämä voi tapahtua kirjan tietokone-version avulla. Taikominen itsessään tapahtuu puhumalla suurta kieltä, tosin joskus siihen tarvitaan joitain apuvälineitä kuten piisiruja tai pihlajanoksia. Tietokoneversiossa ei tarvitse osata suurta kieltä. Jokainen velho luo itsestään niin sanotun velhonsolmun. Velhonsolmu kertoo velhosta itsestään. Tietokoneversiossa tietokone kysyy ääneen tiedot velhonsolmuun.


title: Velhonuoret

text: Nita ja Kit seikkailevat monissa paikoissa, muun muassa New Yorkissa ja sen rinnakkaistodellisuuden vastineessa, Ajan sydämessä (”Taivas”), Atlantin valtamerellä (myös pinnan alla), muilla taivaankappaleilla ja Irlannissa.


title: Velhonuoret

text: Juanita "Nita" Louise Callahan on kirjan päähenkilö. Alussa häntä kiusataan koulussa, mutta hän oppii suojautumaan taikuuden avulla. Nita lukee paljon. Hän on erityisen hyvä käsittelemään eläviä asioita taikuudella. Hänen perheeseensä kuuluu isä, äiti ja pikkusisko Dairine.


title: Velhonuoret

text: Christopher "Kit" K. Rodriguez on Nitaa vuoden nuorempi. Häntäkin kiusattiin koulussa, koska hänen puheessaan on espanjan aksentti. Hänen vahvuutensa taikuudessa ovat elottomat asiat. Hän asuu yhdessä isänsä, äitinsä ja siskojensa kanssa.


title: Velhonuoret

text: Ponch on Kitin koira. Se on labradorinnoutajan ja collien risteymä. Se välittää erityisesti ruuasta.


title: Velhonuoret

text: Dairine Callahan on Nitan pikkusisko, joka on erittäin älykäs ikäisekseen. Hänen haaveensa on tulla isona jediksi. Hän ei siedä sitä, jos Nita tietää jotain mitä hän ei tiedä. Kun hän huomaa, että Nitalla on omituisia voimia, hän lukee Nitan käsikirjaa. Kolmannessa osassa hänestä tulee velho. Hän on yksi ensimmäisistä Tietokonekäsikirjan käyttäjistä.


title: Velhonuoret

text: Spot on Dairinen Macintosh, joka toimii velhokäsikirjana.Sarjan seuraavia kirjoja ei ole suomennettu:


title: Velhonuoret

text: Vapaasti suomennettuna "Kissavelhot" tai "Kissamaiset velhot". Tästä sarjasta ei ole suomennettu yhtään osaa. Kirjat eivät tarkalleen kuulu Velhonuoriin, mutta ainakin ensimmäistä kirjaa sijoittuvat osien 4-5 väliinVapaasti suomennettuna aikuiset velhot. Tämän sarja ei ole vielä alkanut, mutta sekin on Velhonuorten sukulaissarja.


title: Air Mauritanie

text: Air Mauritanie oli mauritanialainen lentoyhtiö. Se perustettiin vuonna 1962, ja se lopetti toimintansa lokakuussa 2007.Heinäkuussa 2006:


title: Suomen eläkejärjestelmä

text: Suomen lakisääteinen eläkejärjestelmä koostuu ansiotyöstä ja yrittäjätoiminnasta kertyvästä työeläkkeestä ja vähimmäisturvan takaavasta kansaneläkkeestä sekä takuueläkkeestä.


title: Suomen eläkejärjestelmä

text: Lakisääteiset eläkkeet turvaavat toimeentulon vanhuuden, työkyvyttömyyden ja perheenhuoltajan kuoleman varalta. Eläke on haettava etuisuus ja eläkkeet ovat verotettavaa tuloa.


title: Suomen eläkejärjestelmä

text: Suomessa on kaksi toisiaan täydentävää lakisääteistä eläkejärjestelmää:


title: Suomen eläkejärjestelmä

text: Edellisten lisäksi eläkejärjestelmään kuuluu sotilasvamma-, liikennevakuutus ja tapaturmaeläkkeet (nk. SOLITA-eläkkeet). Suomessa lähes kaikki ansiotyö kuuluu eläketurvan piiriin. Työntekijä on vakuutettava työntekijän eläkelain mukaan, jos työntekijälle maksettava työansio on kalenterikuukauden ajalta vähintään 58,27 euroa (v. 2018).


title: Suomen eläkejärjestelmä

text: Työeläkejärjestelmä on hallinnoltaan hajautettu. Työeläketurvaa hoitaa yksityisellä sektorilla eläkelaitokset, joiden toimintaa valvoo Finanssivalvonta. Työeläkejärjestelmän yhteiselin Eläketurvakeskus hoitaa hajautetun hallinnon vuoksi joitakin työeläkejärjestelmän toimintoja. Julkisen alan eläketurvaa hoitaa Keva. Kansaneläkejärjestelmää hallinnoi eduskunnan alainen Kansaneläkelaitos.


title: Suomen eläkejärjestelmä

text: Työeläketurva perustuu lakiin, mutta sen ehdoista sovitaan pitkälle työmarkkinajärjestöjen keskinäisin neuvotteluin. Työeläketurva muodostuu eri työsuhteista ja yrittäjätoiminnasta karttuneiden eläkkeiden kokonaisuudesta.


title: Suomen eläkejärjestelmä

text: Työ- ja kansaneläke-etuuslajit ovat pitkälti samat. Järjestelmä turvaa toimeentulon vanhuuden, työkyvyttömyyden, perheenhuoltajan kuoleman varalta. Työeläkkeen voi nostaa myös osittaisesti aikaisintaan 61-vuotiaana. Työeläketurvan rahoittavat työnantajat ja työntekijät yhdessä. Lisäksi valtio osallistuu yrittäjien ja merimiesten eläketurvan rahoitukseen. Kansaneläkkeet rahoitetaan pelkästään verovaroin.


title: Suomen eläkejärjestelmä

text: Yksityisalojen työeläkejärjestelmässä on ollut jo järjestelmän alkuvaiheista 1960-luvulta lähtien käytössä osittain rahastoiva järjestelmä. Tämä tarkoittaa, osa eläkemaksuista rahastoidaan tulevia eläkkeitä varten.


title: Suomen eläkejärjestelmä

text: Eläketurvan tavoitetasona on pidetty 60 % eläkkeen perusteena olevista ansioista. Eläkkeen määrään vaikuttavat vuosiansiot ja ikään sidottu eläkkeen karttumisprosentti. Alhaisilla tulotasoilla kansaneläke ja takuueläke täydentävät työeläkettä. Käytännössä eläketaso on usein muun muassa työurien katkosten vuoksi noin 50 %:n luokkaa. Eläkettä karttuu työssä oleville 17 vuoden iän täyttämistä seuraavan kuukauden alusta 1,5 % työansioista. 53-62-vuotialle työntekijöille karttuu vuosina 2017-2025 eläkettä poikkeuksellisesti 1,7 % vuotuisista työansioista eläkeuudistuksen siirtymäajasta johtuen. Kertynyt vanhuuseläke tarkistetaan elinaikakertoimella (vain vuoden 1948 jälkeen syntyneet), johon vaikuttaa eläkkeensaajan syntymävuosi.


title: Suomen eläkejärjestelmä

text: Työeläkejärjestelmää uudistettiin vuoden 2017 alussa. Eläkeuudistus 2017 aiheuttaa muutoksia vanhuuseläkeikään, eläkekertymiin ja eläke-etuuksiin. Eläkeuudistuksen tavoitteena on työurien pidentäminen ja julkisen talouden kestävyysvajeen pienentäminen. Uudistuksella turvataan työmarkkinajärjestöjen mukaan työeläkejärjestelmän rahoitus, riittävä eläketurva ja sukupolvien välinen oikeudenmukaisuus.


title: Suomen eläkejärjestelmä

text: Ansaintaperiaate


title: Suomen eläkejärjestelmä

text: Rajat ylittävä ansiotyö on vakuutettava jossain eläkejärjestelmässä. Ansiotyö kartuttaa aina eläkettä. Eläkkeen saamiseksi ei ole asetettu työuran pituudesta riippuvia karenssiehtoja.


title: Suomen eläkejärjestelmä

text: Etuusperusteisuus


title: Suomen eläkejärjestelmä

text: Suomen työeläkejärjestelmä on etuusperusteinen. Se tarkoittaa sitä, että etuuden suuruus on sovittu etukäteen eli etuus perustuu ansaittuun palkkaan ja yrittäjillä työtuloon. Etuuden rahoittamiseksi tarvittavat maksut joustavat tarpeen mukaan.


title: Suomen eläkejärjestelmä

text: Koskemattomuusperiaate


title: Suomen eläkejärjestelmä

text: Karttunut eläkeoikeus säilyy työskentelyn päätyttyä tai työnantajan vaihduttua.


title: Suomen eläkejärjestelmä

text: Turvaavuusperiaate


title: Suomen eläkejärjestelmä

text: Eläkelaitoksen mahdollisesta konkurssista ei seuraa tappioita vakuutetuille: vakuutusmaksujen ja vastuuvelan laskemista koskevat perusteet on laadittava kiinnittäen huomiota erityisesti vakuutettujen etujen turvaamiseen eli sen varmistamiseen, että yhtiö kykenee selviytymään vastaisista eläkesuorituksistaan. Yksityisen sektorin eläkevakuutusyhtiöissä on konkurssiyhteisvastuu.


title: Suomen eläkejärjestelmä

text: Indeksilauseke


title: Suomen eläkejärjestelmä

text:
Työuran aikana karttuneet eläkkeet ja eläkkeelle siirtymisen jälkeen maksussa olevat eläkkeet tarkistetaan automaattisesti indeksillä, joka määräytyy ansiotasossa ja kuluttajahinnoissa
tapahtuneiden muutosten perusteella.


title: Suomen eläkejärjestelmä

text: Katottomuus


title: Suomen eläkejärjestelmä

text: Eläkkeen määrälle ei ole asetettu euromääräistä ylärajaa. Ylärajaa ei ole myöskään eläkkeen laskemisessa huomioon otettaville työntekijöiden ansioille eikä maksuille. Yrittäjien eläkkeen perusteena olevalle työtulolle on yläraja, joka on kuitenkin sangen korkea: 173 625 euroa vuodessa (v. 2017 indeksitaso).


title: Suomen eläkejärjestelmä

text: Viimeisen laitoksen periaate


title: Suomen eläkejärjestelmä

text: Eläkkeen maksaa se eläkelaitos, joka on vakuuttanut henkilön ansioita eniten kahden viimeisen kalenterivuoden aikana eläkettä hakiessa.


title: Suomen eläkejärjestelmä

text: Suomalaisen työeläkejärjestelmän luonteeseen kuuluu, että yksityiset vakuutuslaitokset hoitavat lakisääteiseen sosiaalivakuutukseen kuuluvaa työeläkevakuutusta ja tapaturmavakuutusta. Yksityisten alojen työeläkelaitokset ovat Finanssivalvonnan (ent. Vakuutusvalvontavirasto) valvonnan alaisia. Sosiaali- ja terveysministeriö vastaa alan lainvalmistelusta.


title: Suomen eläkejärjestelmä

text: Julkisen puolen työntekijän eläketurvasta vastaa Keva. Se hoitaa kuntien, valtion, evankelis-luterilaisen kirkon ja Kelan palveluksessa olevien eläketurvaa. Keva on Suomen suurin eläkelaitos. Valtion Eläkerahasto (VER) huolehtii valtion eläkevarojen sijoittamisesta.


title: Suomen eläkejärjestelmä

text: Yksityisen alan työnantaja voi valita missä työeläkevakuutusyhtiössä työntekijöiden työeläkevakuuttaminen järjestetään. Vakuutus voidaan järjestää myös yrityksen omassa eläkesäätiössä tai toimialakohtaisessa eläkekassassa. Työeläkelaitokset eivät voi harjoittaa muuta vakuutustoimintaa.


title: Suomen eläkejärjestelmä

text: Suomessa toimii 5 työeläkevakuutusyhtiötä (suluissa vakuutettujen määrä 2016):Työeläkevakuutusyhtiöt Ilmarinen ja Etera yhdistyivät 1.1.2018 alkaen. .


title: Suomen eläkejärjestelmä

text: Yhtiömuodoltaan työeläkevakuutusyhtiöt ovat keskinäisiä vakuutusyhtiöitä, poikkeuksina osakeyhtiömuotoiset Veritas ja Pensions-Alandia.


title: Suomen eläkejärjestelmä

text: Mikäli työnantaja järjestää eläketurvan eläkesäätiössä (tai eläkekassassa), vastaa yrityksen hallinnoima eläkesäätiö eläkelaitoksen tehtävistä. Lakisääteistä eläketurvaa hoitavan eläkesäätiön voi perustaa työnantaja tai työnantajien ryhmä, joilla on vähintään 300 työntekijää. Tällöin vaihtoehtoina ovat nk. B-eläkesäätiö tai nk. AB-eläkesäätiön B-osasto. Lisäeläketurvaa voidaan järjestää A-eläkesäätiössä tai AB-eläkesäätiön A-osastossa.


title: Suomen eläkejärjestelmä

text: Eläkekassoissa voidaan säännöistä riippuen järjestää TyEL/YEL -eläketurvaa ja/tai lisäeläketurvaa. Yrityksen eläkesäätiön erityspiirteenä on, että työnantaja voi takaisinlainata vakuutta vastaan varoja, joita eläkesäätiö ei välittömästi tarvitse eläke- ja muiden etuuksien sekä hallintokulujen maksamiseen.


title: Suomen eläkejärjestelmä

text: Erityinen rooli eläkejärjestelmän ylläpidossa on Eläketurvakeskuksella (ETK), joka on työeläketurvan kehittämisen ja toimeenpanon lakisääteinen yhteistyöelin, asiantuntija ja yhteisten palvelujen tuottaja. Sen tehtäviä ovat muun muassa työeläkejärjestelmän keskusrekisterien hoitaminen, tutkimus, tilastointi ja työeläkelaitosten vastuunjako. Lisäksi ETK tuottaa suunnittelu-, koulutus- ja viestintäpalveluja ja tukee säädösten valmistelua. Eläketurvakeskus neuvoo työeläkeasioissa ja valvoo, että työnantajat ovat ottaneet työntekijöilleen työeläkevakuutuksen. Eläketurvakeskus on kansainvälinen yhdyslaitos eli se välittää ulkomaille kaikki Suomessa asuvien hakemukset, joissa haetaan eläkettä ulkomailta. ETK:n hallinnossa ovat edustettuina sekä työntekijät, työnantajat ja yrittäjät että ammatillinen eläkeasiantuntemus. ETK:ta valvoo sosiaali- ja terveysministeriö.


title: Suomen eläkejärjestelmä

text: Eläkkeitä voidaan rahoittaa eri tavoilla:Suomessa yksityisalojen palkansaajien eläkejärjestelmä rakentuu osittain jakojärjestelmään ja osittain rahastoivaan järjestelmään. Osa (n. 5/6) menee heti käyttöön eli nykyisten eläkkeensaajien eläkkeisiin ja osa (n. 1/6) työeläkemaksuista rahastoidaan.


title: Suomen eläkejärjestelmä

text: Kokonaan jakojärjestelmällä kustannettavia ovat yrittäjien ja maatalousyrittäjien karttuneet eläkkeet ja kansaneläkkeet.


title: Suomen eläkejärjestelmä

text: Julkisten alojen työeläkkeet rahoitetaan jakojärjestelmän periaattein, mutta lakikohtaisten puskurirahastojen tukemina.


title: Suomen eläkejärjestelmä

text: Työnantajat ja vuodesta 1993 myös työntekijät ovat palkansaajien työeläketurvan päärahoittajia. Maksu määräytyy suhteessa vakuutetun palkkaan. Kaikkien työntekijöiden maksuosuus on sama. Eläkekustannuksissa on käytössä nk. tasausperiaate: kustannuksia tasataan eri työnantajien välillä. Nykyisin suurin osa eläkemaksuista jaetaan eri yhtiöiden kesken – vain osa rahastoidaan.


title: Suomen eläkejärjestelmä

text: Keskimääräinen TyEL-maksu on kokonaisuudessaan noin 24 % luokkaa maksetuista palkoista (v. 2018), josta alle 53-vuotiaat ja yli 62-vuotiaat työntekijät maksavat 6,35 % ja 53-62-vuotiaat 7,65 %. Työnantaja maksaa loput eli keskimäärin noin 18 % (yksityisillä aloilla).


title: Suomen eläkejärjestelmä

text: Työeläkeyhtiössä vakuutuksen ottaneen työnantajan maksu riippuu työnantajan koosta. Tilapäinen työnantaja maksaa vakuutetuistaan kiinteän prosentin suuruista vakuutusmaksua. Pieni sopimustyönantaja maksaa kiinteän perustariffimaksun suuruista vakuutusmaksua. Suuren työnantajan maksu riippuu myös työnantajan omien työntekijöiden työkyvyttömyys- ja työttömyyseläkkeiden määrästä. Sopimustyönantajien maksuun vaikuttaa asiakashyvitys, jonka suuruus riippuu eläkelaitoksen sijoitustoiminnan tuotoista sekä asiakassuhteen kestosta. Lisäksi vuosina 2006–2011 ja 2013 maksua pienensi tilapäinen alennus.


title: Suomen eläkejärjestelmä

text: Eläkkeiden rahastoituja osia varten eläkelaitos laskee vakuutusmatemaattisesti kunkin vakuutetun osalta erikseen vastuuvelan, johon vaikuttaa nk. rahastokorko . Yksityisen sektorin eläkelaitosten sijoitusten tuottovaatimuksia koskee rahastoonsiirtovelvoite, joka sisältää rahastokoron ja täydennyskertoimen. Täydennyskerroin lasketaan työeläkelaitosten vakavaraisuuksien perusteella. Finanssikriisin vaikutusten lieventämiseksi ja työeläkelaitosten vakavaraisuuksien tukemiseksi täydennyskertoimen määrä vuodelta 2008 asetettiin nollaksi.


title: Suomen eläkejärjestelmä

text: Suomessa työeläkerahastojen määrä vuonna 2016 oli yli 90 % bruttokansantuotteesta. Suurimmat eläkkeisiin sidotut varat ovat kuitenkin kokonaan rahastoivan järjestelmän maissa kuten Alankomaissa, jossa eläkevarat ovat suurempia kuin maan vuoden bruttokansantuote.


title: Suomen eläkejärjestelmä

text: Euroopassa suurimman osan bruttokansantuotteestaan eläkemenoihin käyttävät kuitenkin Italia ja Ranska (n. 14 %), kun se Alankomaissa ja Kyproksella on EU:n pienimpiä. Suomen eläkemenot BKT:stä ovat noin 12 % luokkaa mikä on keskimääräistä enemmän.


title: Suomen eläkejärjestelmä

text: Suomen suurimmat lakisääteisen eläkelaitokset maksetun eläkemenon mukaan vuonna 2015 olivat Keva, Varma ja Ilmarinen .


title: Suomen eläkejärjestelmä

text:
Eläketurvakeskuksen mukaan vuonna 1940 syntyneet saavat työeläkemaksulleen 6,5 prosentin reaalituoton, naiset vajaat 8 % ja miehet vajaat 6 %.
Tuotto laskee tasaisesti, kunnes 1970-luvulla ja myöhemmin syntyneet saavat reaalituottoa 2,3 %: naiset 2,8 % ja miehet 2 %.


title: Suomen eläkejärjestelmä

text: Myös nykyarvolla laskettuna suuret ikäluokat saavat nuorempia enemmän vastinetta maksuilleen. 1950-luvun alkuvuosiin mennessä syntyneiden eläkkeiden nykyarvo on suurempi kuin heidän maksamiensa eläkemaksujen, 1960-luvun jälkipuolella tai myöhemmin syntyneillä päinvastoin.


title: Suomen eläkejärjestelmä

text: Eron pääsyy on työeläkemaksujen nousu: 1960-luvulla ne olivat 5 %, vuonna 2016 jo noin 24 % palkkasummasta (tästä neljännes näkyy työntekijän palkkalaskelmassa). Jos nykyeläkeläisten eläkkeitä parannettaisiin, vuoden 1990 jälkeen syntyneiden eläkemaksuja pitäisi korottaa vielä yli 10 %-yksikköä enemmän kuin muuten.


title: Suomen eläkejärjestelmä

text: Eläkerahastoissa on varoja runsaat 180 miljardia euroa eli yli kolminkertainen määrä valtion budjettiin verrattuna. Toisaalta eläkelupausten arvo on 600–700 miljardia euroa.


title: Suomen eläkejärjestelmä

text: Kiinnostus eläkejärjestelmien rahoitusta kohtaan on lisääntynyt väestön ikääntyessä. Eläkkeellä olevien ja työssäolevien suhde vaikuttaa eläkemaksujen suuruuteen. Myös työllisyystilanne ja eläkesijoitusten tuotot ja yleinen taloustilanne vaikuttavat eläkkeiden rahoitukseen. Osaltaan eläkejärjestelmän toimivuus voidaan päätellä suoraan demografiasta: mikä on väestön ikärakenne, paljonko on maksajia ja kuinka paljon maksun vastaanottajia?


title: Suomen eläkejärjestelmä

text:
Työurien pidentäminen on ollut keskeinen yhteiskuntapoliittinen tavoite viimeisen kahdenkymmenen vuoden aikana. Työuria pyritään pidentämään niin alusta, keskeltä kuin lopustakin. Jos työelämässä ollaan liian vähän aikaa, ei eläkemaksuja riitä eläkkeiden kattamiseksi. Vuonna 2011 toteutunut työura oli keskimäärin 32,5 vuotta kaikista eläkkeelle siirtyneistä laskettuna.
Työeläkemaksun nousupaine on aiheuttanut kiinnostuksen työeläkeyhtiöiden ja -säätiöiden työeläkesijoittamista kohtaan. Keskustelussa on ollut työeläkejärjestelmää kohti esitetyt tuottovaatimukset: työeläkevaroja halutaan sijoittaa aikaisempaa enemmän pääomamarkkinoille (esimerkiksi pörssiosakkeet, johdannaiset). Suuremmalla tuotolla tarkoitetaan tässä suuremman riskinottoa l. riskinkatokyvyn lisäämistä osakesijoituksista: osakesijoitukset ovat tuottaneet pitkällä aikavälillä enemmän kuin laskuperustekorko.


title: Suomen eläkejärjestelmä

text: Yksityisten alojen työntekijöiden eläkejärjestelmässä oli vuoden 2012 lopussa rahastoitu noin 60 miljardia euroa vanhuuseläkkeitä varten. Yksi vanhuuseläkkeiden rahastoinnin määrään vaikuttava tekijä on eliniän pituus ja siihen liittyvä kuolevuus. Kuolevuutta seurataan eläkejärjestelmässä jatkuvasti ja vastuuvelkalaskelmien kuolevuusoletuksiin tehdään tarvittaessa muutoksia ja täydennetään vanhuuseläkerahastoja niitä vastaavasti. Eläkejärjestelmän kriitikkona tunnetun vakuutusmatemaatikko Olli Pusan mukaan vanhuuseläkerahoituksen vaje on varovaisesti arvioiden 4–5 miljardia euroa, ehkä jopa 4–7 miljardia euroa.


title: Suomen eläkejärjestelmä

text: Kansaneläke turvaa yhdessä takuueläkkeen kanssa vähimmäistoimeentulon niissä tapauksissa, joissa hakijan työeläke on hyvin pieni tai hakija ei saa lainkaan työeläkettä. Kansaneläke rahoitetaan nykyisin yksinomaan verotuloilla.